VAGIAblog ... vagia-gr: Η κόπρος του Αυγεία\nΑς δούμε τώρα τον μύθο.\nΟ Αυγείας ήταν γιος του θεού Ήλιου ή του Ηλείου- του γενάρχη των Ηλείων- κατά τον Παυσανία, ή και του Φόρβαντα- που ήταν γιος ενός Λαπίθη- κατά τον Απολλόδωρο, και της Υρμίνης ή Ιφιβόης ή Ναυσιδάμης και αδελφός του Άκτορα. Υπήρξε βασιλιάς των Ηλείων (Επειών). Παρατηρείται εδώ το φαινόμενο της μυθολογικής συσχέτισης παρόμοιων ηχητικά λέξεων: Ήλιος / Ηλείοι. Ο μυθικός κύκλος του Αυγεία ανήκει στη λατρεία του Ήλιου, που είχε μεγάλη διάδοση στην Ηλεία. Ως παιδιά του Αυγεία αναφέρονται ο Φυλέας, o Αγασθένης, η Αγαμήδη- που ήξερε πολύ καλά την τέχνη να ξεχωρίζει τα βότανα- και η Επικάστη. Κατ’ άλλους όμως, η Επικάστη ήταν η σύζυγός του. Ο Αυγείας έλαβε μέρος και στην Αργοναυτική εκστρατεία και μάλιστα στην Ιλιάδα μνημονεύεται από τον Όμηρο στις αφηγήσεις του Νέστορα στους πολέμους μεταξύ των Ηλείων και των Πυλίων. Ο Όμηρος τον αναφέρει επίσης όταν περιγράφει τον στόλο των Ελλήνων που εκστράτευσαν κατά της Τροίας:\n«Σ’ όσους είχαν την Ήλιδα και σ’ όσους το Βουπράσιο,\nσ’ όσο χώρο η Υρμίνη, η Ωλενία πέτρα,\nη Μύρσινος, τ’ Αλήσιο μέσα τους περικλείουν,\nτέσσερις ήταν αρχηγοί, κι είχε καθένας δέκα\nκαράβια, που τα γέμιζαν των Επειών τα πλήθη.\nΑμφίμαχος και Θάλπιος οι δυο ηγέτες ήταν,\nγιοι ο ένας του Κτέατου, του Εύρυτου ο άλλος∙\nκαι τρίτος ήταν αρχηγός ο δυνατός Διώρης,\nτέταρτος ο Πολύξεινος ο θεόμορφος ήταν,\nτο τέκνο του Αγασθένη, εγγόνι του Αυγεία.\nΑπέναντι απ’ την Ήλιδα, στις άγιες Εχινάες\nκι όσοι στο Δουλίχιο μένουν στο πέλαγο κει πέρα\nτο Μέγη, όμοιο του Άρη, για αρχηγό τους είχαν,\nπου ο Φυλέας γέννησε, αγαπητός του Δία,\nπου στο δουλίχιο πέρασε μ’ οργή για τον πατέρα.\nΣαράντα μαυροκάραβα αυτόν ακολουθούσαν.» (Όμηρος, “Ιλιάδα”, ραψ. Β΄, 615- 630)\nΗ δύναμη του Αυγεία και τα πλούτη του τον είχαν κάνει ξακουστό. Για να φυλάξει τους θησαυρούς του είχε φωνάξει δυο περίφημους αρχιτέκτονες της εποχής του, τον Τροφώνιο και τον Αγαμήδη, από τον Ορχομενό, και του έκτισαν ένα απόρθητο θησαυροφυλάκιο. Ονομαστά ήταν τα κοπάδια του από βόδια και πρόβατα. Του τα είχε δωρίσει ο πατέρας του Ήλιος και ήταν τόσα πολλά που δεν χωρούσαν σε ένα λιβάδι. Είχε απλωθεί σε όλη την Ήλιδα, ανάμεσα στο Βουπράσιο και τα ποτάμια Ελισούντα και Αλφειό. Τα κοπάδια του ήσαν ατέλειωτα και κάθε χρόνο γίνονταν ακόμη περισσότερα. Λέγεται ότι για την αναπαραγωγή των αγελάδων είχε 12 άσπρους ταύρους, σαν τα κρίνα. Το πιο όμορφο τον είχε ονομάσει Φαέθωνα. Ακόμα λέγεται ότι ο Αυγείας καυχιόταν ότι μαζί με τα δικά του βόδια έτρεφε και τα ιερά βόδια του θεού Ήλιου. Από τα τόσα ζώα που είχε ο Αυγείας η κοπριά που μαζευόταν ήταν τόση που οι υπηρέτες του δεν προλάβαιναν να καθαρίσουν τους στάβλους Στο τέλος γέμισαν οι στάβλοι ως απάνω αλλά και σχηματίστηκαν λόφοι σε ολόκληρη τη χώρα. Η βρώμα από την τόση κοπριά έκοβε την ανάσα των ανθρώπων. Τα χωράφια άρχισαν να καταστρέφονται αφού δεν μπορούσαν να τα καλλιεργήσουν και έγιναν χέρσα. Η μόλυνση απειλούσε τους ανθρώπους και τα ζώα με αρρώστιες. Ο Αυγείας ήταν σε πολύ δύσκολη θέση. Μάταια προσπαθούσε να βρει μια λύση.\nΌταν Ευρυσθέας άκουσε γι' αυτό το κακό σκέφτηκε να στείλει εκεί τον Ηρακλή. Τον διέταξε να καθαρίσει τη χώρα του Αυγεία μέσα σε μια μέρα, μεταφέροντας την κοπριά με τα χέρια του, γιατί πίστευε ότι δε θα τα κατάφερνε και έτσι θα τον ταπείνωνε. Ο Ηρακλής όταν παρουσιάστηκε στον Αυγεία του είπε ότι μπορούσε να τον σώσει από αυτό το κακό και μάλιστα του απέκρυψε ότι ήταν απεσταλμένος του Ευρυσθέα. Ο Αυγείας τον ρώτησε τι αμοιβή ζητούσε. Ο Ηρακλής ζήτησε ένα μέρος του βασιλείου του ή το ένα δέκατο από τα κοπάδια του. Ο Αυγείας συμφώνησε και μάλιστα κάλεσε και το γιο του, το Φυλέα, να είναι μάρτυρας σε αυτή τη συμφωνία. Βέβαια ο Αυγείας μέσα του δεν πίστευε ότι ο Ηρακλής θα κατάφερνε μέσα σε μια μέρα να τελειώσει τη δουλειά όπως του είχε υποσχεθεί.\nΟ Ηρακλής αμέσως έπιασε δουλειά. Δεν ακολούθησε την εντολή του Ευρυσθέα, που ήταν ατιμωτική γι’ αυτόν καθώς τον ανάγκαζε να μεταφέρει στον ώμο του με πηλοφόρι την κοπριά, αλλά άνοιξε ένα βαθύ χαντάκι, που περνούσε μέσα από τα χωράφια και τους στάβλους, και μέσα σε αυτό διοχέτευσε τα νερά του Αλφειού και του Πηνειού ποταμού. Το ορμητικό νερό περνώντας μέσα από τα χωράφια και τους στάβλους παρέσυρε την κοπριά σε λίγες ώρες και την έριξε στη θάλασσα. Έτσι ο Ηρακλής καθάρισε την κοπριά όπως έλεγε η συμφωνία. Επίσης έδωσε συμβουλές στον Αυγεία πως έπρεπε να κτιστούν οι στάβλοι, έτσι ώστε να καθαρίζονται μόνοι τους με τα νερά των ποταμών που θα περνούσαν από μέσα τους.\nΜετά απ’ αυτόν τον άθλο, ο Θηβαίος ήρωας πήγε στον Αυγεία και ζήτησε την αμοιβή του, καταπώς είχαν συμφωνήσει. Ο Αυγείας έψαχνε τρόπο να μην πληρώσει τον Ηρακλή. Και τον βρήκε. Έμαθε ότι τον Ηρακλή τον είχε στείλει ο Ευρυσθέας να καθαρίσει τη χώρα του Αυγεία από την κοπριά και μάλιστα με τα χέρια του. Αρνήθηκε να τον πληρώσει μιας και ο Ηρακλής ήταν υποχρεωμένος να το κάνει, αφού έτσι τον είχε διατάξει ο Ευρυσθέας και επιπλέον με τα χέρια, χωρίς να χρησιμοποιήσει το τέχνασμα με το νερό των ποταμών. Ο ανιψιός του, μάλιστα, ο Λεπρέας, συμβούλεψε τον βασιλιά της Ηλείας να δέσουν τον Ηρακλή. Γι’ αυτή τη συμβουλή αργότερα τιμωρήθηκε από τον ήρωα, που τον νίκησε σε αγώνες και τον σκότωσε σε μονομαχία. Ο Ηρακλής επέμενε και τότε ο Αυγείας πρότεινε να ορισθούν δικαστές για να δώσουν αυτοί τη λύση στη διαφορά τους. Το θέμα, λοιπόν, παραπέμφθηκε σε διαιτησία. Στη σχετική διαδικασία όμως ο γιος του βασιλιά, ο Φυλέας, παρουσιάσθηκε σαν μάρτυρας και βεβαίωσε ότι πραγματικά ο πατέρας του είχε υποσχεθεί στον Ηρακλή την αμοιβή του 1/10 των βοδιών, ανεξάρτητα από το αν είχε βοήθεια. Τότε ο Αυγείας θυμωμένος εξόρισε τον γιο του μαζί με τον Ηρακλή. Ο Ηρακλής κατέφυγε πρώτα στην Ώλενο και ο Φυλέας στο Δουλίχιο. Ο Ηρακλής πήγε μετά στις Μυκήνες για να αναγγείλει στον Ευρυσθέα ότι εκτέλεσε την εντολή του. Αυτός όμως δεν ήθελε να του αναγνωρίσει αυτό τον άθλο γιατί δεν τον έκανε όπως τον διέταξε.\nΟ Ηρακλής δεν μπόρεσε να δεχτεί αυτή την αδικία εκ μέρους του Αυγεία γι’ αυτό εκστράτευσε με στρατό εναντίον του. Αφού πέρασε πολλές περιπέτειες, έφτασε στην Ήλιδα, νίκησε τον Αυγεία, τον οποίο σκότωσε, και ξανάφερε πίσω το Φυλέα στο βασίλειο του πατέρα του.\nΣε παραλλαγή του μύθου ο Ηρακλής αιχμαλώτισε τον Αυγεία και τον παρέδωσε στον Φυλέα. Σε άλλη εκδοχή, ο Ηρακλής στο τέλος συγχώρεσε τον Αυγεία. Ο γιος αποκατέστησε στον θρόνο τον πατέρα του και μετανάστευσε στο Δουλίχιο. Τον Αυγεία διαδέχθηκε μετά από πολλά χρόνια ο Αγασθένης του οποίου ο γιος Πολύξενος μετείχε στον Τρωικό Πόλεμο.\nΤην παραλλαγή του μύθου για τον φόνο του Αυγεία από τον Ηρακλή αναφέρει ο Θηβαίος ποιητής Πίνδαρος:\n«…… Όμως οι θεσμοί του Δία με φλογίζουν\nνα τραγουδήσω τον έξοχο αγώνα που κοντά στον αρχαίο\nτάφο του Πέλοπα ίδρυσ’ ο Ηρακλής με έξι βωμούς\nόταν σκότωσε τους γιους του Ποσειδώνα, τον λαμπρό\nΚτέατο και τον Εύρυτο, πηγαίνοντας στον Αυγεία\nνα πάρει με το ζόρι την αμοιβή του για το έργο του∙\nστον δρόμο του κοντά στις Κλεωνές μέσα σε σύδεντρο\nτους έστησε καρτέρι και τους σκότωσε, γιατί κάποτε\nοι αλαζονικοί Μολίονες αφάνισαν τον τιρύνθιο\nστρατό του που βρισκόταν στις κοιλάδες της Ήλιδας.\nΜα σε λίγο καιρόν ο άπιστος στους φίλους\nβασιλιάς των Επειών Αυγείας είδε την πλούσια\nπατρίδα του και στην πόλη να βουλιάζουν\nσε χάος συμφοράς από φλόγες ανήλεες\nκαι χτυπήματα του σίδερου. Είναι δύσκολο\nνα ξεφύγεις την έχθρα των πιο δυνατών.\nΚι εκείνος στο τέλος από την αμυαλιά του\nδεν γλίτωσε τον γρήγορο θάνατο, μόλις\nέπεσε η πόλη του… » (Πίνδαρος. Ολυμπιόνικος Χ, 28- 48)\nΚαθαρίζοντας ο Ηρακλής τους στάβλους του Αυγεία παρουσιάζεται σαν μεγάλος υδραυλικός μηχανικός γιατί\nεκτρέπει τα νερά των ποταμών Αλφειού και Πηνειού κατασκευάζοντας διώρυγες και με τον τρόπο αυτό καθαρίζει από τη βρωμιά όλη την περιοχή. Ο Απολλόδωρος μας πληροφορεί: «…ἦν δὲ ὁ Αὐγείας βασιλεὺς Ἤλιδος, ὡς μέν τινες εἶπον, παῖς Ἡλίου, ὡς δέ τινες, Ποσειδῶνος, ὡς δὲ ἔνιοι, Φόρβαντος, πολλὰς δὲ εἶχε βοσκημάτων ποίμνας. τούτῳ προσελθὼν Ἡρακλῆς, οὐ δηλώσας τὴν Εὐρυσθέως ἐπιταγήν, ἔφασκε μιᾷ ἡμέρᾳ τὴν ὄνθον ἐκφορήσειν, εἰ δώσει τὴν δεκάτην αὐτῷ τῶν βοσκημάτων…» ( Απολλοδώρου Βιβλιοθήκη, Βιβλίο Β΄κεφ.5, παραγρ.5) (μετάφρ.: … ο Αυγείας είναι βασιλιάς της Ήλιδος και παιδί του Ηλίου ή του Ποσειδώνα ή και του Φόρβαντα, όπως κάποιοι υποστηρίζουν και ερχόμενος εδώ ο Ηρακλής δεν αποκάλυψε σ’ αυτόν πως υπήρχε επιταγή του Ευρυσθέα, αλλά πως με δική του θέληση ήλθε για να καθαρίσει τον τόπο, μέσα σε μια ημέρα, και αν το πετύχαινε αυτό, ζήτησε να του δοθεί ως αντίδωρο, από τον Αυγεία, το ένα δέκατο των κοπαδιών του…).\nΟ περιηγητής της αρχαιότητας Παυσανίας γράφει: «Ἠλείου δὲ ἦν Αὐγέας: οἱ δὲ ἀποσεμνύνοντες τὰ ἐς αὐτόν, παρατρέψαντες τοῦ Ἠλείου τὸ ὄνομα, Ἡλίου φασὶν Αὐγέαν παῖδα εἶναι. τούτῳ βοῦς τῷ Αὐγέᾳ καὶ αἰπόλια τοσαῦτα ἐγένετο ὡς καὶ τῆς χώρας αὐτῷ τὰ πολλὰ ἤδη διατελεῖν ἀργὰ ὄντα ὑπὸ τῶν βοσκημάτων τῆς κόπρου: Ἡρακλέα οὖν εἴτε ἐπὶ μοίρᾳ τῆς Ἠλείας εἴτε ἐφ' ὅτῳ δὴ καὶ ἄλλῳ μισθῷ πείθει οἱ καθῆραι τῆς κόπρου τὴν γῆν. [1.10] καὶ ὁ μὲν καὶ τοῦτο ἐξειργάσατο ἐκτρέψας τοῦ Μηνίου τὸ ῥεῦμα ἐς τὴν κόπρον: Αὐγέας δέ, ὅτι τῷ Ἡρακλεῖ σοφίᾳ πλέον καὶ οὐ σὺν πόνῳ τὸ ἔργον ἤνυστο, αὐτός τε ἀποδοῦναί οἱ τὸν μισθὸν ἀπηξίου καὶ τῶν παίδων τῶν ἀρσένων τὸν πρεσβύτερον Φυλέα ἐξέβαλεν ἀντειπόντα ὡς οὐ δίκαια ποιοῖτο πρὸς ἄνδρα εὐεργέτην. αὐτὸς δὲ τά τε ἄλλα παρεσκευάζετο ὡς τὸν Ἡρακλέα ἀμυνούμενος, ἢν ἐπὶ τὴν Ἦλιν στρατεύηται, καὶ τοὺς παῖδας τοὺς Ἄκτορος καὶ Ἀμαρυγκέα ἐπηγάγετο ἐς φιλίαν…\nἩρακλῆς δὲ εἷλεν ὕστερον καὶ ἐπόρθησεν Ἦλιν, στρατιὰν παρά τε Ἀργείων καὶ ἐκ Θηβῶν ἀθροίσας καὶ Ἀρκάδας: ἤμυναν δὲ καὶ Ἠλείοις οἱ ἐκ Πύλου τοῦ ἐν τῇ Ἠλείᾳ καὶ οἱ Πισαῖοι. καὶ τοὺς μὲν ἐτιμωρήσατο αὐτῶν ὁ Ἡρακλῆς, τῆς δὲ ἐπὶ τοὺς Πισαίους στρατείας αὐτὸν χρησμὸς ἐπέσχεν ἐκ Δελφῶν ἔχων οὕτω:\nτοῦτο μὲν δὴ σωτηρία Πισαίοις τὸ μάντευμα ἐγένετο: Φυλεῖ δὲ Ἡρακλῆς τήν τε χώραν ἀνέδωκε τὴν Ἠλείαν καὶ τἄλλα, αἰδοῖ τοῦ Φυλέως μᾶλλον ἢ αὐτὸς ἑκουσίως: τά τε γὰρ αἰχμάλωτα ἐφίησιν ἔχειν αὐτῷ καὶ Αὐγέαν μὴ ὑποσχεῖν δίκην…» (Παυσανίας, Ηλιακά, V, 1 (9-11), 3 (1-2)) [μετ.: Ο Ηλείος είχε γιο τον Αυγέα. Όσοι θέλουν να παρουσιάσουν τον Αυγέα ως πιο σπουδαίο, παραποιώντας το όνομα του Ηλείου, λένε πως ο Αυγέας ήταν γιος του Ήλιου. Ο Αυγέας αυτός είχε τόσα γελάδια και κοπάδια κατσικιών, ώστε και της χώρας του το μεγαλύτερο μέρος είχε αρχίσει να μένει ακαλλιέργητο, εξαιτίας της κοπριάς των ζώων του. Κατάφερε λοιπόν ο Ηρακλής προσφέροντάς του είτε ένα τμήμα της Ήλιδας είτε άλλη αμοιβή να του καθαρίσει τη χώρα από την κοπριά. Ο Ηρακλής έφερε σε πέρας και το έργο αυτό γυρίζοντας το ρεύμα του ποταμού Μηνίου μέσα στην κοπριά. Ο Αυγέας όμως, επειδή ο Ηρακλής δεν κοπίασε, αλλά μάλλον με την εξυπνάδα του τελείωσε τη δουλειά αυτή, έκρινε πως δεν αξίζει να δώσει στον Ηρακλή την αμοιβή, αλλά και εξόρισε τον μεγαλύτερο από τους γιους του, το Φυλέα, ο οποίος του εναντιώθηκε λέγοντας πως φέρνεται δίκαια προς ένα ευεργέτη του. Έπειτα ο ίδιος άρχισε να ετοιμάζεται ν’ αποκρούσει τον Ηρακλή, αν εκστρατέψει κατά της Ήλιδας, ενώ παράλληλα έκαμε φίλους του τους γιους του Άκτορα και τον Αμαρυγκέα… Ο Ηρακλής έπειτα κατέλαβε την Ήλι, και τη λεηλάτησε με δυνάμεις στρατολογημένες από το Άργος, τη Θήβα και την Αρκαδία∙ με το μέρος των Ηλείων πολέμησαν οι κάτοικοι της Πίσας και της ηλειακής Πύλου. Ο Ηρακλής τιμώρησε τους Πυλίους, από την εκστρατεία όμως κατά των Πυσίων τον συγκράτησε ένας δελφικός χρησμός που έλεγε τα εξής: «ο πατέρας μου νοιάζεται για την Πίσα κι εγώ για τη μέσα σε κοιλότητα Πυθώ». Ο χρησμός αυτός έσωσε τους Πισαίους∙ο Ηρακλής ξανάδωσε στο Φυλέα και την Ηλεία και τα άλλα, από σεβασμό για το Φυλέα, παρά γιατί ο ίδιος το επιθυμούσε. Του άφησε επίσης τους αιχμαλώτους κα δέχτηκε ν’ αφήσει ατιμώρητο τον Αυγέα…]\nΘα επιχειρήσουμε στη συνέχεια να αποσυμβολίσουμε τον μύθο. Η πρώτη προσέγγιση θα γίνει κοινωνιολογικά.\nΟ Ηρακλής καθάρισε την κοπριά που είχε συσσωρευτεί για πάνω από τριάντα χρόνια στους στάβλους του Αυγεία. Αν πάρουμε το όνομα του βασιλιά, μπορούμε να γράψουμε Α-υγεία: άλφα στερητικό ,λοιπόν, και υγεία. Η κοπριά δηλαδή των ζώων του βασιλιά Αυγεία είχε σαν συνέπεια να στερηθούν την υγεία τους οι κάτοικοι της περιοχής, λόγω της υπερβολικής συσσώρευσης της κοπριάς. Ο υπερβολικά μεγάλος αριθμός βοοειδών και προβάτων- γιδιών ερήμωσε την περιοχή από την ανάγκη για τροφή των κοπαδιών, αλλά και από τα απορρίμματα αυτών. Τόσο τα ούρα, όσο και τα κόπρανα ρύπαναν ανεπανόρθωτα το περιβάλλον. Ο πλούτος, συνεπώς των μεγαλόσχημων συνήθως επιφέρει τη δυστυχία των απλών ανθρώπων! Ο υπέρμετρος πλούτος των ολίγων γίνεται σε βάρος των πολλών!\nΈνας βασιλιάς που πλουτίζει σε βάρος της υγείας των υπηκόων του, δεν είναι δίκαιος βασιλιάς. Γιατί ο δίκαιος βασιλιάς μεριμνά για την ευημερία του λαού του, καθώς και για την υγεία του. Σήμερα, τον μυθολογικό βασιλιά στη σύγχρονη κοινωνία τον έχει αντικαταστήσει το πολιτικό σύστημα με τις διαβαθμίσεις του. Η εξουσία ασκείται από τον πρόεδρο της δημοκρατίας, τον πρωθυπουργό της χώρας, το υπουργικό συμβούλιο και το κοινοβούλιο. Αυτή είναι η φανερή εξουσία, η νόμιμα εκλεγμένη. Την πραγματική εξουσία, όμως, την ασκούν παρασκηνιακά άλλα κέντρα, που χρησιμοποιούν τους πολιτικούς σαν μαριονέτες ή υπηρέτες. Τα μεγάλα οικονομικά κέντρα με τις κλειστές λέσχες της οικονομικής ελίτ εξαγοράζουν φιλόδοξους καιροσκόπους και τους χρησιμοποιούν σαν υπηρέτες για την αφαίμαξη των μαζών. Σαράντα χρόνια κόπρος συσσωρεύτηκε στο επιβλητικό κτίριο της πλατείας Συντάγματος. Αποτέλεσμα: η απώλεια της ηθικής υγείας στην ελληνική επικράτεια! Όλοι οι πρωθυπουργοί από το 1974 και μετά αντέγραψαν τον Αυγεία. Η ηθική κοπριά σχημάτισε όρη! Κανείς δεν πίστεψε στον λαό. Κανείς δεν μερίμνησε για τον αγωνιζόμενο οικογενειάρχη, για την πραγματική εκπαίδευση και το μέλλον της νεολαίας μας. Κανείς δεν είδε πέρα από τη δική του πολιτική θητεία. Η πολιτική τους ήταν κοντόφθαλμη, χωρίς φαντασία, χωρίς σχεδιασμό για το μέλλον. Μεγάλη η πολιτική δυσοσμία με εξαγορά βουλευτών για την αναθεματισμένη εκλογή του πρόεδρου της Δημοκρατίας. Ενός ακόμη ακριβοπληρωμένου κομπάρσου του θιάσου των γελοίων ανδρείκελων!\nΚαι οι από παντού βαλλόμενοι Έλληνες, ο δύσμοιρος λαός, περιμένει τον Ηρακλή του να συζεύξει τα νερά των δύο ποταμών για να καθαρίσει την πολιτική- οικονομική- μιντιακή κόπρο. Ποτέ τα ήθη στην πατρίδα μας δεν ξέπεσαν τόσο πολύ. Ακόμη και στα σκοτεινά χρόνια του Βυζαντίου, οι ίντριγκες ήσαν εσωτερικής κατασκευής. Δεν ήσαν εισαγόμενες από εξωελλαδικά κέντρα. Χρειαζόμαστε τη δύναμη του Αλφειού (Αλ-φειός: διοχέτευση φωτός, από το φάος) και του Πηνειού (Πη-νειός: πνευματική σπορά και ενδυνάμωση), τη σύζευξη των φωτεινών και πνευματικών δυνάμεων για να καταπολεμήσουμε τις σκοτεινές δυνάμεις της ύλης, που θέλουν να μας καθυποτάξουν και να μας καταστήσουν ασυνείδητα όντα άνευ ηθικής και σωματικής υγείας. Ο φοβικός λαός, ο νέος Ευρυσθέας, έχει ήδη αναθέσει τον άθλο. Του λείπει, όμως, ο Ηρακλής και τον περιμένει με αγωνία …\nΘα προσεγγίσουμε αστρολογικά τον μύθο.\nΗ κόπρος του Αυγεία συμβολίζει τη διαφθορά μιας κοινωνικής και πολιτικής κατάστασης που για χρόνια πολλά μαστίζει όχι μόνον τον τόπο και δυσοσμεί απαίσια, αλλά και ολόκληρο τον πλανήτη μας. Είναι η αμαρτωλή περίοδος της Ιχθυακής εποχής, μια χρονική περίοδος κοινωνικής σκλαβιάς, πνευματικού σκότους, ανθρώπινης εκμετάλλευσης και ισοπέδωσης των κοινωνικών και των ηθικών αξιών. Στα 2160 χρόνια της εποχής των Ιχθύων, έγιναν οι φοβερότεροι πόλεμοι, οι μεγαλύτερες σφαγές. Όσο κι αν χρησιμοποίησαν ιδεολογικό μανδύα για να κρύψουν τις άνομες επιδιώξεις τους εκείνοι που σχεδίασαν τις σφαγές, ο απώτερος σκοπός ήταν ο πλούτος. Αρκεί να αναλογιστούμε τους πολέμους- τοπικούς και παγκόσμιους- του 20ου αιώνα και όσα συμβαίνουν στις αρχές του 21ου. Στα χρόνια μας, όμως, μπαίνουμε στην εποχή του Υδροχόου.\nΗ συμβολική παράσταση του ζώδιου είναι ένας νέος που φέρει είτε μία υδρία είτε δύο, απ’ όπου ρίχνει νερό στη γη. Ακόμη και στην πρώτη παράσταση υπάρχουν απεικονίσεις όπου το νερό χωρίζεται σε δύο φλέβες. Έτσι από τις υδρία ή τις δύο υδρίες διαχέονται τα δύο ρεύματα, της ζωής και της αγάπης. Έχουμε, συνεπώς, την καθαρτική δύναμη του νερού που θα ξεπλύνει τις ακαθαρσίες του σώματος και της ψυχής, για να αφυπνιστεί η συνείδηση και να λάμψει το πνεύμα. Στην εποχή του Υδροχόου το καθαρτήριο νερό θα καθαρίσει τη βρωμιά των άλλων εποχών και κυρίως της εποχής των Ιχθύων, όπου κυριάρχησε ο ανθρώπινος εγωισμός. Το έργο στην εποχή του Υδροχόου μοιάζει με το έργο του Ιωάννη του Βαπτιστεί, ο οποίος διαμέσου του καθαρτήριου νερού της βάπτισης βοήθησε τον κόσμο να εξαγνιστεί για να προετοιμαστεί για την έλευση του Σωτήρα.\nΟ Υδροχόος χαρακτηρίζεται σαν εγκεφαλικό ζώδιο- είναι το κατ’ εξοχήν ζώδιο της αλλαγής και της καινοτομίας- και στα θετικά του στοιχεία θα πρέπει να τονίσουμε την δυνατότητά του για πνευματική ανάταση και συνεχή αναζήτηση. Προφανώς, τα χρόνια που θα ακολουθήσουν θα δούμε μια επιταχυνόμενη τάση για να προσεγγίσουμε υψηλότερα επίπεδα γνώσης, και μάλιστα με έντονα ριζοσπαστικό τρόπο. Αναμένουμε ραγδαίες αλλαγές στον τρόπο της ζωής μας. Ένας άλλος τρόπος συμβολισμού του ζωδίου είναι δύο παράλληλες κυματοειδείς γραμμές. Μπορούμε να πούμε ότι προμηνύουν την μεγάλη χρήση των ηλεκτρομαγνητικών κυμάτων. Ο Πλανήτης Ουρανός, είναι ο σύγχρονος Κυβερνήτης του Υδροχόου, και είναι αυτός ο υπεύθυνος για την εξάπλωση της χρήσης της νέας τεχνολογίας. Προφανώς, θα πρέπει να περιμένουμε συνταρακτικές εξελίξεις στην ανάπτυξη της νέας τεχνολογίας, και στις βαθιές αλλαγές που αυτή θα επιβάλει στην ζωή μας. Μα μήπως ήδη δεν βιώνουμε αυτήν την διαδικασία; Το Ιντερνετ και οι υπολογιστές, έχουν ήδη κάνει άλματα στην χρήση τους, και έχουν δώσε νέες κατευθύνσεις στον τρόπο ζωής μας. Μια αλλαγή εποχής, πρωτίστως φέρνει αλλαγές στις ανθρώπινες αξίες και την ιεράρχησή τους στην ζωή μας.\nΗ μετάβαση από την εποχή των Ιχθύων στην εποχή του Υδροχόου είναι πολύ πιο θεαματική από άλλες εποχές. Η μεγάλη παγκόσμια αναταραχή προδικάζει την απαλλαγή από την κοπριά για να ακολουθήσει μια καλύτερη περίοδος. Τώρα ζούμε τα συνταραχτικά γεγονότα της κάθαρσης των στάβλων του Αυγεία. Οι μυστικιστές ονόμασαν την υδροχοϊκή εποχή ως εποχή της Σοφίας ή της Εβδόμης Ακτίνας. Ο ουράνιος αυτός αστερισμός του Υδροχόου κυριαρχεί ως νέα χρονική περίοδος και αντλεί τη δύναμή του από το νερό, που κατά τον Θαλή τον Μιλήσιο είναι η δύναμη και η αρχή δημιουργίας των πάντων. Οι σκοτεινές δυνάμεις θα φανερωθούν και τα πάντα θα αποκαλυφτούν μέσα από την τεχνολογία και τις δυνατότητες των ηλεκτρομαγνητικών κυμάτων. Οι μάσκες και τα προσωπεία θα πέσουν και θα διαχωριστεί η ήρα από το στάρι. Τα ιστορικά ψέματα και οι “κατασκευασμένες” θεωρίες θα καταρρεύσουν! Πολλά “πιστεύω” μας θα μπουν στο χρονοντούλαπο της Ιστορίας, αφού σίγουρα θα αλλάξουν πάρα πολλά.\nΕπειδή κάθε ζώδιο διαιρείται σε 3 δεκανούς, μπορούμε να διαιρέσουμε την υδροχοϊκή εποχή σε τρεις περιόδους:\nΣτην πρώτη αντιστοιχεί ο Κρόνος, στη δεύτερη ο Ερμής και στην τρίτη η Αφροδίτη. Η δραστηριότητα του Κρόνου είναι εκείνη η οποία έχει δημιουργήσει τις σημερινές δυσκολίες στον οικονομικό τομέα. Η δεύτερη περίοδος ανήκει στον Ερμή και είναι εποχή της φώτισης. Η αυτοσυνείδηση η οποία επιτεύχθηκε στο Λέοντα -το διαμετρικά αντίθετο ζώδιο του Υδροχόου- πρόκειται μέσω του Ερμή να επεκταθεί και να γίνει ομαδική συνείδηση. Η Αφροδίτη ανατέλλει στην τρίτη περίοδο και μαζί της έχουμε τα πρώτα σπέρματα της περιεκτικής αγάπης. Έτσι θα εκφράσουμε την αδελφική αγάπη και την πραγματική αδελφοσύνη. Θα ξεφύγουμε από το «εγώ» και θα φτάσουμε στο «εμείς». Ο εγωισμός θα μαραθεί και θα ανθίσει η συνεργασία των ανθρώπων.\nΑπό τους 12 άθλους του Ηρακλή, αυτός ο οποίος αντιστοιχεί στον Υδροχόο είναι ο καθαρισμός των στάβλων του Αυγεία. Τι ήταν αυτό το οποίο έκανε ο Ηρακλής ; Γκρέμισε τα φράγματα για να καθαρίσει την βρωμιά. Τι θα μπορούσε να σημαίνει αυτός ο καθαρισμός σε μία φυσική εκδήλωση στον πλανήτη μας ; Γιατί όχι την απαλλαγή από τη μόλυνση του περιβάλλοντος η οποία μαστίζει την εποχή μας ; Αυτό είναι κάτι το οποίο μπορεί να γίνει στην εποχή του Υδροχόου. Μα και τα συναισθηματικά και νοητικά φράγματα έχουν αρχίσει να γκρεμίζονται. Τα έθνη τα οποία πολεμούν για το συμφέρον των ολίγων και την ιδιοτέλεια των κλειστών λεσχών της οικονομικής ελίτ, έχουν αντιληφθεί πως δεν μπορούν να αποτελούν το λίπασμα στο δέντρο των οικονομικών κολοσσών. Απομένει να γκρεμίσουμε τους φραγμούς της χωριστότητας για ν’ αφεθούμε στο καθαρτήριο νερό των δύο ποταμών, στο νερό της ζωής χωρίς φόβο κι εκμετάλλευση και στο νερό της αγάπης.\nΗ όλη διεργασία πρέπει να γίνει από τον Ηρακλή, τον γιο του Δία (= νου). Οι δύο κυματοειδείς γραμμές του συμβόλου του Υδροχόου μπορούν να αποσυμβολιστούν ως οι όφεις της σοφίας. Είναι τα δύο ρεύματα Ίντα και Πίγκαλα που μεταφέρουν την ενέργεια από τα κατώτερα ενεργειακά κέντρα στο ανώτερο, το στέμμα, στην κορυφή της κεφαλής. Σε μία ελληνική απόδοση εκφράζεται με τα δύο φίδια του Κηρυκείου του Ερμή. Είναι τα δύο ενεργειακά ποτάμια τα οποία ανεβαίνουν από κάτω προς τα πάνω, από το κέντρο του ιερού οστού προς το κεφάλι, το ανώτερο σημείο του ανθρώπου. Κι εδώ μπορούμε να θυμηθούμε ότι ο πλανήτης Ουρανός κυβερνάει τον κωνοειδή αδένα, την επίφυση, και ο Ερμής το μυξαδένα, την υπόφυση, από τους κύριους εγκεφαλικούς αδένες, των οποίων η ενεργοποίηση έχει σαν αποτέλεσμα την εσωτερική όραση, την ανύψωση του ανθρώπου. Η όλη διεργασία γίνεται στον εγκέφαλο του ανθρώπου. Για να επιτευχθεί αυτή πρέπει να εξαγνιστούν τα συναισθήματα, να καθαριστεί η κόπρος!\nΜπορούμε να συσχετίσουμε αυτή την εγκεφαλική διεργασία με τον Μυστικό Δείπνο, που έγινε στο ανώγειο του σπιτιού. Ας θυμηθούμε το γεγονός αυτό: «Ἦλθε δὲ ἡ ἡμέρα τῶν ἀζύμων, ἐν ᾗ ἔδει θύεσθαι τὸ πάσχα, καὶ ἀπέστειλε Πέτρον καὶ Ἰωάννην εἰπών· πορευθέντες ἑτοιμάσατε ἡμῖν τὸ πάσχα ἵνα φάγωμεν. οἱ δὲ εἶπον αὐτῷ· ποῦ θέλεις ἑτοιμάσωμεν; ὁ δὲ εἶπεν αὐτοῖς· ἰδοὺ εἰσελθόντων ὑμῶν εἰς τὴν πόλιν συναντήσει ὑμῖν ἄνθρωπος κεράμιον ὕδατος βαστάζων· ἀκολουθήσατε αὐτῷ εἰς τὴν οἰκίαν οὗ εἰσπορεύεται, καὶ ἐρεῖτε τῷ οἰκοδεσπότῃ τῆς οἰκίας· λέγει σοι ὁ διδάσκαλος, ποῦ ἐστι τὸ κατάλυμα ὅπου τὸ πάσχα μετὰ τῶν μαθητῶν μου φάγω κἀκεῖνος ὑμῖν δείξει ἀνώγαιον μέγα ἐστρωμένον· ἐκεῖ ἑτοιμάσατε. ἀπελθόντες δὲ εὗρον καθὼς εἴρηκεν αὐτοῖς, καὶ ἡτοίμασαν τὸ πάσχα.» (Λουκάς, κβ΄, 7- 13)\nΕδώ είναι ένα άλλο μικρό δείγμα του συμβολισμού τον οποίο μπορεί να αποκαλύψει κάποιος από τις Γραφές. Οι μαθητές βρίσκουν κάποιον «βαστάζοντα υδρία ύδατος"», δηλαδή τον Υδροχόο, ο οποίος τους οδηγεί στο ανώγειο. Άλλη μία αναφορά του μυστηρίου το οποίο συντελείται στο κεφάλι. Ο Μυστικός Δείπνος έγινε προς το τέλος της ζωής του Χριστού, ένα σύμβολο του τέλους της εποχής των Ιχθύων και μία προφητεία για τη νέα εποχή η οποία επέρχεται, την Υδροχοϊκή. Ο Χριστός, πριν γίνει το μυστήριο της Θείας Ευχαριστίας, πλένει τα πόδια των μαθητών:\n«ἐγείρεται ἐκ τοῦ δείπνου καὶ τίθησι τὰ ἱμάτια, καὶ λαβὼν λέντιον διέζωσεν ἑαυτόν. εἶτα βάλλει ὕδωρ εἰς τὸν νιπτῆρα, καὶ ἤρξατο νίπτειν τοὺς πόδας τῶν μαθητῶν καὶ ἐκμάσσειν τῷ λεντίῳ ᾧ ἦν διεζωσμένος.» (Ιωάννης, ιγ΄, 4-5)\nΤα πόδια είναι ένα σύμβολο των Ιχθύων και ο παγκόσμιος λυτρωτής χρησιμοποιεί το ύδωρ της ζωής, το νερό του Υδροχόου για να τους εξαγνίσει. Να καθαριστούν και να προετοιμαστούν για την εποχή η οποία έρχεται και η οποία μπορεί να συμβολιστεί με το Άγιο Δισκοπότηρο του Μυστικού Δείπνου.\nΚατά το Μυστικό Δείπνο συνέβη και ένα άλλο σημαντικό γεγονός, η αποκάλυψη της προδοσίας του Ιούδα.: «ὁ Ἰησοῦς ἐταράχθη τῷ πνεύματι, καὶ ἐμαρτύρησε καὶ εἶπεν· ἀμὴν ἀμὴν λέγω ὑμῖν ὅτι εἷς ἐξ ὑμῶν παραδώσει με…. ἀποκρίνεται ὁ Ἰησοῦς· ἐκεῖνός ἐστιν ᾧ ἐγὼ βάψας τὸ ψωμίον ἐπιδώσω. καὶ ἐμβάψας τὸ ψωμίον δίδωσιν Ἰούδᾳ Σίμωνος Ἰσκαριώτῃ.» (Ιωάννης, ιγ΄, 21 και 26) Έχοντας ανυψωθεί η ανθρωπότητα σε ένα ανώτερο επίπεδο και έχοντας μετουσιωθεί, αναγκαστικά θα απορρίπτει σαν ένα ξένο σώμα από πάνω της τους κάθε είδους Ιούδες οι οποίοι την προδίδουν για αργύρια, όσα και οποιασδήποτε μορφής και αν είναι αυτά.\nΘα επιχειρήσουμε στη συνέχεια να δώσουμε την μεταφυσική διάσταση του μύθου.\nΤο όνομα Ηρακλής σημαίνει το Κλέος της Ήρας, τη δόξα της Ήρας (=Ψυχής). Με αναγραμματισμό του ονόματος “Ήρα”, παίρνουμε “αήρ”. Στη Γένεση διαβάζουμε: «και έπλασεν ο Θεός τον άνθρωπον, χουν από της γης, και ενεφύσησεν εις το πρόσωπον αυτού πνοήν ζωής, και εγένετο ο άνθρωπος εις ψυχήν ζώσαν» (Γένεσις, β΄, 7) Ο αέρας είναι το σύμβολο του νου. Ο κατώτερος νους συνδέεται με την εξελισσόμενη ψυχή και ο ανώτερος με το πνεύμα. Ο πατέρας του Ηρακλή είναι θείος, ο Δίας (=Νους) και η μητέρα του γήινη η Αλκμήνη. Αυτόν τον συμβολισμό της δυαδικότητας βρίσκουμε σε όλους τους Υιούς του Θεού. Συσχετίζουμε εδώ τον Υιό Θεού για την θρησκεία μας, τον Χριστό, για τον οποίο το Σύμβολο της Πίστεώς μας αναφέρει: «σαρκωθέντα ἐκ Πνεύματος Ἁγίου καί Μαρίας τῆς Παρθένου καί ἐνανθρωπήσαντα». Ο Πατέρας του είναι Επουράνιος, ενώ η μητέρα του μια κόρη των ανθρώπων! Ο Ηρακλής έχει και έναν δίδυμο αδερφό - η γήινη πλευρά του είναι ο Ιφικλής- καθώς δεν είχαν τον ίδιο πατέρα, ο Ηρακλής είχε τον Δία και ο Ιφικλής τον Αμφιτρύωνα. Η Αλκμήνη κυοφορεί τους δίδυμους, τον έναν που είναι θείο σπέρμα, και τον άλλον, που είναι γήινο σπέρμα. Ο άνθρωπος έχει δίδυμη φύση, μια θεία- πνευματική, και μία γήινη- υλική. Αυτή είναι η μεγάλη κατανόηση, στην οποία φθάνει κάθε αναπτυγμένος και με αυτεπίγνωση άνθρωπος. Αποκτά τη συνείδηση των δυο όψεων που συναντώνται στη φύση του, ότι απαρτίζεται από την προσωπικότητα και το ενοικούν εντός του πνεύμα. Αυτό το γνώριζαν οι μύστες της αρχαιότητας και οι μυημένοι των Ορφικών μυστηρίων έγραφαν: «Γῆς παῖς εἰμι καὶ Οὐρανοῦ ἀστερόεντος, αὐτὰρ ἐμοὶ γένος οὐράνιον.» Ο Απόστολος των Εθνών μας τονίζει ότι είμαστε ναός του Θεού και μέσα μας κατοικεί το Πνεύμα του Θεού: «Ουκ οίδατε ότι ναός Θεού εστε και το Πνεύμα του Θεού οικεί εν υμίν;» (Παύλος, Α΄ επιστ. προς Κορινθίους, γ΄, 16) Αυτή την θειότητα έχουμε χρέος με την ενσάρκωσή μας να αναδείξουμε, όπως έκανε ο Ηρακλής.\nΟ Ηρακλής αντιπροσωπεύει τον ενσαρκωθέντα αλλά μη τελειοποιηθέντα Υιό του Θεού, που με τη θέλησή του υποτάσσει σε πειθαρχία την κατώτερη φύση του, προκειμένου να προκαλέσει την φανέρωση της Θεότητας. Όταν βρέθηκε στον διχαλωτό δρόμο της Αρετής και της Κακίας, επέλεξε τον δύσκολο δρόμο της Αρετής, χωρίς να διστάσει μπροστά στα δελεαστικά, αλλά ταυτόχρονα παραπλανητικά, αγαθά και την γεμάτη ηδονή ζωή που του υποσχέθηκε η Κακία. Αντιπροσωπεύει επομένως τον κάθε άνθρωπο, που αντιλαμβάνεται την θεία του καταγωγή και έχει μπει στην πορεία του στην Ατραπό. Στο μοναχικό μονοπάτι που με βάσανα, πόνο και πολλές αντιξοότητες κι απογοητεύσεις θα τον φέρει μπροστά στην πύλη του Οίκου του Πατρός του. Σε κάθε πέρασμά του από τα 12 σημεία του ζωδιακού αποκτά κάποια νέα γνώση για τον εαυτό του, εκφράζοντας παράλληλα τα χαρακτηριστικά του αντίστοιχου ζωδιακού σημείου. Το ζωδιακό σημείο, λοιπόν, μας δίνει το πεδίο της δραστηριότητας της ψυχής και ο άθλος είναι το έργο του μαθητή που ζει στο φυσικό πεδίο. Όπως γράφει η εσωτερίστρια Αλίκη Μπέιλη: «Καθένας μας είναι Ηρακλής, σε μια εμβρυώδη κατάσταση και καθένας μας αντιμετωπίζει τους ίδιους άθλους. Καθένας μας έχει τον ίδιο στόχο να επιτύχει και τον ίδιο κύκλο του Ζωδιακού να διαγράψει.»\nΟ Ηρακλής από την αρχή αντιλαμβάνεται τον σκοπό του: Να βοηθήσει με τη δύναμή του την ανθρωπότητα. Γίνεται ένας εξυπηρετητής της φυλής μας. Δεν διαθέτει την δύναμή του για να κερδίσει τον κόσμο, να γεμίσει το θησαυροφυλάκιό του με θησαυρούς και να ζήσει τη μεγάλη ζωή. Θέτει τη δύναμή του στη διάθεση του κόσμου. Αναγνωρίζει πως δεν είναι δικό του επίτευγμα, αλλά ένα δώρο του Θεού. Επομένως, δεν του ανήκει. Γι’ αυτό, αυτό το δώρο αποφάσισε να το διαθέσει σαν αντίδωρο στους συνανθρώπους του, κυρίως στους αδύναμους, που δεν έχουν τα εφόδια να αντιμετωπίσουν μόνοι τους τις δυσκολίες, που τους βάζει η ίδια η ζωή. Η ζωή δεν βάζει δυσκολίες για να μας βασανίσει. Οι δυσκολίες είναι μαθήματα για ν’ αποκτήσουμε πολύτιμη γνώση. Μας παιδεύει για να μας εκπαιδεύσει!\nΕκτελώντας τους δώδεκα μεγάλους άθλους του απόκτησε πολλή γνώση. Κι αυτή η γνώση τον ανύψωσε βαθμιαία πνευματικά. Η γνώση του ήταν βιωματική. Την απόκτησε με την προσπάθειά του, με τον αγώνα του, μέσα από πολλές επιτυχίες, αλλά και περισσότερες αποτυχίες. Μπροστά στην καθεμιά αποτυχία δεν οπισθοχωρούσε, δεν αποκαρδιωνόταν, δεν το ‘βαζε κάτω. Αντίθετα, πείσμωνε κι αναζητούσε με άλλο τρόπο, επινοώντας άλλες μεθόδους, να φτάσει στον στόχο του. Και άθλο στον άθλο έφτασε στη θέωση. Κέρδισε μια θέση δίπλα στους θεούς του Όλυμπου.\nΤην θέση του στον Όλυμπο δεν την κέρδισε με την τυφλή δογματική πίστη! Δεν υπήρξε δούλος ή υπηρέτης του ιερατείου. Δεν προσκολλήθηκε σε ναούς και “πνευματικούς” της εποχής του. Μα κυρίως δε φοβήθηκε το θείο. Έφτασε στο μεγαλείο να γίνει σύνοικος των θεών επειδή αγωνίστηκε και κέρδισε τη θέωση επάξια και όχι λόγω της θεοφοβίας. Η θεοφοβία δεν χαρακτηρίζει τις ηρωικές ψυχές. Αυτές έχουν το θάρρος να βλέπουν το Θεό κατάματα. Δεν σκύβουν τα μάτια. Και δεν το κάνουν από έπαρση, από υπέρμετρη υπερηφάνεια, αλλά γιατί αισθάνονται μεγάλη πνευματική ικανοποίηση ότι αγωνιζόμενοι κατόρθωσαν να γίνουν “ομοίωση” ξεκινώντας από “εικόνα”!\nΈνα από τα σημαντικότερα βήματα στο δρόμο προς τη θέωση είναι ο καθαρισμός από την κόπρο του Αυγεία. Τα εσταβλισμένα ζώα είναι τα ζωώδη ένστικτα που μας γεμίζουν με τις ακαθαρσίες τους. Τα ζωώδη απορρίμματα που βρωμίζουν την ψυχή μας. Για να προχωρήσουμε στην ατραπό είναι αναγκαίο ν’ απαλλαγούμε από τα συσσωρευμένα όρη των ακαθαρσιών της κακίας, της αδικίας, της ηδυπάθειας, της φαυλότητας, της μικροπρέπειας, του εγωισμού, της ιδιοτέλειας, του θυμού και του μίσους, της υλικής προσκόλλησης. Ο Αυγείας σ’ αυτή την περίπτωση είναι ο βασιλιάς εντός μας, ο κατώτερος εαυτός, που το πάθος για συσσώρευση πλούτου δεν τον αφήνει να φροντίσει για την κάθαρση, που θα φέρει εξαγνισμό, αρμονία και τάξη. Ο Ηρακλής- Ανώτερος Εαυτός πνίγεται από την βρώμα των ακαθαρσιών που συσσωρεύει ο κατώτερος εαυτός. Στους πνευματικά ώριμους αναλαμβάνει δράση. Στους ανώριμους παραμένει ένας σιωπηρός παρατηρητής και αναμένει να ωριμάσουν και να αντιληφθούν τους κινδύνους και τις ψυχικές ασθένειες που ελλοχεύουν.\nΟ Αυγείας- κατώτερος εαυτός πιστεύει πως η κάθαρση είναι αδύνατη. Μα ο Ηρακλής- Ανώτερος Εαυτός γνωρίζει το τεράστιο απόθεμα δυνάμεων και ικανοτήτων, που διαθέτει. Και θαρρετά αναλαμβάνει τον άθλο. Ενώνει την καθαρτήρια δύναμη των νερών της αυτοπραγμάτωσης και της μετάνοιας. Γκρεμίζει τους τοίχους των στάβλων μέσα του, τα στεγανά που ο ίδιος δημιούργησε. Γκρεμίζει και τα τείχη της χωριστότητας, που τον χωρίζουν από τους συνανθρώπους τους. Αντιλαμβάνεται ότι «εγώ και οι αδελφοί μου εν εσμέν»! Και πηγαίνει ακόμη πιο πέρα. Όλα στο Σύμπαν είναι ένα! Άνθρωποι- άσχετα από φυλή και θρήσκευμα- δέντρα, ζώα και ό,τι υπάρχει στη φύση. Μετά το γκρέμισμα των τειχών της χωριστότητας, των δογματισμών και προσκολλήσεων, της κρυστάλλωσης της σκέψης, σκάβει βαθιά χαντάκια. Ενδοσκοπεί για να βρει τις αιτίες της κατάπτωσής του. Κι αφού σκάψει εντός του και βρει τα αίτια της δημιουργίας της συσσωρευμένης κόπρου, αφήνει το καθαρτήριο νερό του Αλ-φειού, του φωτός της αλήθειας, να σκορπίσει την πλάνη, και του Πη-νειού, της πνευματικής σποράς, να φέρει την ισορροπία, το κάλλος, την σωφροσύνη, τη δικαιοσύνη, την υγιή κατάσταση στη ζωή του. Τα ρεύματα της ζωής και της αγάπης σκορπίζουν την αρνητικότητα και τη μεταφέρουν στην θάλασσα, όπου διαλύεται στην ανυπαρξία. Με αυτόν τον άθλο αυτό καθαρίζεται και μπορεί να προχωρήσει χωρίς τα εμπόδια και της δυσωδία του προηγούμενου λανθασμένου τρόπου ζωής, να επιταχύνει τα βήματά του πάνω στην ατραπό της επιστροφής στον Οίκο του Πατρός.\nΟ άθλος του καθαρισμού είναι διπλός. Από τη μια Ηρακλής έκανε καλό εξαγνίζοντας την ψυχή του, κι από την άλλη βοήθησε τους συνανθρώπους του. Η απαλλαγή από την αποφορά της κόπρου κατά τον μύθο επανέφερε την υγεία στους κατοίκους της Ηλείας. Όταν, λοιπόν, ο πνευματικά προχωρημένος απαλλαγεί από τις εντός του ζωώδεις ακαθαρσίες, κι αλλάξει στάση ζωής, παύει να σκορπάει την δυσαρμονία γύρω του και αποκαθιστά την τάξη, που είχε διασαλεύσει. Οι σχέσεις του με τους γύρω του γίνονται υγιείς γιατί πλέον διέπονται από την αρετή. Γίνεται εξυπηρετητής της φυλής γιατί θέτει τον εαυτό του στην υπηρεσία της. Εφαρμόζει το «κἀγὼ ἐὰν ὑψωθῶ ἐκ τῆς γῆς, πάντας ἑλκύσω πρὸς ἐμαυτόν» (Ιωάννης, ιβ΄, 32). Καθοδηγεί και τους συνανθρώπους του να καθαρίσουν τον δικό τους στάβλο. Έτσι ο άθλος έχει διπλή ωφέλεια, προσωπική και φυλετική. Στο τέλος ο προσωπικός Α-υγείας, αλλά και οι Α-υγείες των μελών της ανθρώπινης φυλής αντικρίζουν την ήττα.\nΟ Ηρακλής σαν ημίθεος, μας φανερώνει πως κι εμείς είμαστε κατά το μισό θεοί. Οι Ορφικοί έλεγαν: «ὄλβιε καί μακαριστέ, θεός δ’ ἔση ἀντί βροτοῖο». Κατά τον χριστιανισμό είμαστε «εικόνα Θεού». Η σύνδεσή μας με τη θεότητα αναφέρεται στην Π. Διαθήκη με τα χωρία: : «Ὁ Θεός ἔστη ἐν συναγωγῇ θεῶν, ἐν μέσῳ δέ θεούς διακρίνει», και «ἐγώ εἶπα∙ ὑμεῖς θεοί ἐστέ καί υἱοί Ὑψίστου πάντες» (Ψαλμός 81,1), ενώ στην Κ. Διαθήκη: «ἀπεκρίθη αὐτοῖς ὁ Ἰησοῦς· οὐκ ἔστι γεγραμμένον ἐν τῷ νόμῳ ὑμῶν, ἐγὼ εἶπα, θεοί ἐστε;» (Ιωάννης, ι΄, 34) «νῦν τέκνα θεοῦ ἐσμέν καί οὔπω ἐφανερώθη τι ἐσόμεθα, οἴδαμεν δέ ὅτι ἐάν φανερωθῆ ὅμοιοι αὐτῷ ἐσόμεθα ὅτι ὀψόμεθα αὐτόν καθῶς ἐστί» (Α' επιστ. Ιωάννου, γ΄, 2) Η «εικόνα Θεού» όμως έχει το χρέος να γίνει και «καθ’ ομοίωσιν». Αυτό θα επιτευχθεί διαμέσου του αγώνα του ανθρώπου, με άθλους παρόμοιους μ’ αυτούς του Ηρακλή, του Υιού του Θεού. Ο Ηρακλής ήταν ένας μυημένος. Γνωρίζουμε με σιγουριά πως είχε μυηθεί στα Ελευσίνια Μυστήρια. Πιθανόν να είχε μυηθεί και σε άλλα Μυστήρια. Οι μυημένοι υφίστανται διαδοχικές μεταμορφώσεις και αναβαίνουν το όρος της εξέλιξης μέχρι να φθάσουν στην κορυφή του όρους Θαβώρ, όπου θα γίνει η ύψιστη Μεταμόρφωση και θα λάμψει η θεϊκότητα. Μα δεν μένουν στην κορυφή. Δεν δέχονται την προτροπή του Πέτρου για μόνιμη εγκατάσταση: «Κύριε, καλόν ἐστιν ἡμᾶς ὧδε εἶναι· εἰ θέλεις, ποιήσωμεν ὧδε τρεῖς σκηνάς, σοὶ μίαν καὶ Μωσεῖ μίαν καὶ μίαν Ἠλίᾳ» (Ματθαίος, ιζ΄, 4) Κατεβαίνουν από την κορυφή για να υπηρετήσουν τους ανθρώπους, ώστε να τους βοηθήσουν. Όπως καθάρισαν την προσωπική τους βρωμιά, έτσι έχουν το χρέος να βοηθήσουν κι αυτούς που βρίσκονται χαμηλά να καθαρίσουν την ψυχή τους από τις ακαθαρσίες της ζωώδους πλευράς τους. Κι εδώ υπάρχει το ενδεχόμενο να νιώσουν την αχαριστία από εκείνους που βοήθησαν, όπως ο Ηρακλής αντιμετώπισε την αχαριστία του ευεργετηθέντα Αυγεία, που όχι μόνον αρνήθηκε την συμφωνημένη αμοιβή, αλλά τον εξόρισε. Μην λησμονούμε ότι κι ο Χριστός σταυρώθηκε από τους πολλάκις ευεργετηθέντες Ιουδαίους.\nΠέρα, όμως, από αχαριστίες κι εξορίες οι υιοί του Θεού αφού διώξουν την δική τους κοπριά, οφείλουν να βοηθήσουν να φύγει η κοπριά και από τους συνανθρώπους τους. Μόνο στην καθαρισμένη περιοχή της Ηλείας μπορεί να φυτρώσει και πάλι η γη. Μόνο στην καθαρή καρδιά, στην καθαρή ψυχή, μπορεί να αποδώσει καρπούς το πνεύμα και να επισπεύσει την επιστροφή μας στον Οίκο του Πατρός… Οι άθλοι του Ηρακλή μας δείχνουν πως μπορούμε να κερδίσουμε μια θέση στον Όλυμπο!


Πρωτοπόρος στο… Αιγαίο ο ΝΟ Χίου! – Wesports.gr\nΠρωτοπόρος στο… Αιγαίο ο ΝΟ Χίου!\n27/03/19 5:27 ΜΜ\nΤον τίτλο του πρωταθλητή ιστιοπλοΐας μπορεί να πανηγυρίζει για φέτος ο Ναυτικός Όμιλος Χίου, έπειτα από τη συγκέντρωση 11 τίτλων που συνέλεξε στο πλάισιο του περιφερειακού πρωταθλήματος ιστιοπλοΐας Νήσων Αιγαίου & Κρήτης 2019.\nΟι αγώνες έλαβαν χώρα στη Ρόδο το τετραήμερο 22-25 Μαρτίου και διοργανώθηκαν από το Ναυτικό Όμιλο Ρόδου, υπό την αιγίδα της Ελληνικής Ιστιοπλοϊκής Ομοσπονδίας.\nΕκεί, συμμετείχαν 14 όμιλοι με 105 αθλητές και αθλήτριες στην κατηγορία σκαφών optimist και 50 στην κατηγορία σκαφών laser 4,7.\nΑναλυτικά, τα έντεκα κύπελλα που κατέκτησε ο Ν.Ο. Χίου:\n– Φάνης Ζήσης (2), 2η θέση στη γενική κατάταξη και 1η θέση στα αγόρια.\n– Χρουνεβέιχεν Γαβριέλα (2), 3η θέση στη γενική κατάταξη και 2η θέση στα κορίτσια.\nΜεγάλη επιτυχία εκ μέρους του ΝΟ Χίου αποτελεί επίσης, η πρόκριση ενός μέλους του στην κατηγορία σκαφών Laser 4.7, καθώς και άλλων πέντε στην κατηγορία σκαφών Optimist, όσον αφορά τους αγώνες πρόκρισης για το σχηματισμό των Εθνικών Ομάδων της χώρας μας.\nΟι ιστιοπλόοι που προκρίθηκαν είναι οι Κωνσταντίνος Αναδιώτης για την κατηγορία σκαφών Laser 4.7 και Φάνης Ζήσης, Γαβριέλα Χρουνεβέϊχεν, Θέμης Θεοδωράκης, Μιχαήλ Μακκάς και Γιώργος Βατάκης για την κατηγορία σκαφών Optimist.\nTags: ΕΙΟΙΣΤΙΟΠΟΛΟΪΑΝΟ ΧΙΟΥΠΕΡΙΦΕΡΕΙΑΚΟ ΠΡΩΤΑΘΛΗΜΑ ΙΣΤΙΟΠΛΟΪΑΣ ΝΗΣΩΝ ΑΙΓΑΙΟΥ ΚΑΙ ΚΡΗΤΗΣ


Νάσος Μπράτσος: Η ιστορία της «Θερμίδας» – Πώς οι κάτοικοι κέρδισαν το χώρο για πράσινο και αθλητισμό\nΟι φόβοι τους επιβεβαιώθηκαν από τις έρευνες και τις μετρήσεις που έγιναν και που οδήγησαν σε δικαστικές διαμάχες. Συμπληρώνουμε ότι στη «Θερμίδα» είχε γίνει επί δικτατορίας και μία αιφνιδιαστική άτυπη στάση εργασίας για εξόφληση δεδουλευμένων. Τελικά κάποια στιγμή το εργοστάσιο έκλεισε και έγινε ένας σωρός ερειπίων, οπότε ο γύρω χώρος παρέμενε μη λειτουργικός για τους κατοίκους\nΟ χώρος του εργοστασίου πηγαίνει στα χέρια της ΕΤΒΑ και ο αγώνας συνεχίζεται για να μην τσιμεντοποιηθεί, αλλά να γίνει χώρος πρασίνου. Τελικά με την υπ ʽ αριθμ. 473 της 22 Απριλίου 1991 απόφαση του Δημοτικού Συμβουλίου του Δήμου Αθηναίων, που δημοσιεύτηκε στο υπʼ αριθμ. 307 Φ.Ε.Κ. της 24 Μαΐου 1991, τροποποιείται το εγκεκριμένο ρυμοτομικό σχέδιο και ο χώρος χαρακτηρίζεται κατά τα ¾ περίπου ως χώρος πράσινου και αθλοπαιδιών, ο δε υπόλοιπος ως χώρος σχολείου.\nΤα προβλήματα συνεχίζονται όμως με το χώρο να τον «ορέγονται» ο ΟΣΚ για να φτιάξει σχολείο, η ΕΤΒΑ για εμπορική εκμετάλλευση και ο οργανισμός ΑΘΗΝΑ 2004 για να φτιάξει προπονητήριο.\nΞεκινούν νέοι αγώνες με μαζικές συγκεντρώσεις και ενεργό συμμετοχή και ερασιτεχνικών αθλητικών συλλόγων της περιοχής, οι οποίοι έχουν στις διοικήσεις τους κατοίκους. Μία από αυτές, στις αρχές του καλοκαιριού του 2003 γράφει ιστορία με τη μαζικότητά της.\nΤο τελικό αποτέλεσμα ήταν να σωθούν από τα 14 στρέμματα, τα 7 και μετά από πολύ κόπο και καθυστερήσεις να γίνουν τα εγκαίνια του χώρου το 2008.\nΣήμερα ο χώρος είναι αυτός που βλέπετε στις φωτογραφίες και είναι «προϊόν» της επί χρόνια αγωνιστικής στάσης των πολιτών που τον κέρδισαν με το σπαθί τους. Έχει χρήση πλατείας, αθλητικού χώρου συνήθως για τις υποδομές γειτονικών ερασιτεχνικών σωματείων και παιδική χαρά.\nΓια όσους δε γνωρίζουν την περιοχή, βρίσκεται κοντά στο γήπεδο του Απόλλωνα, από την «πάνω» πλευρά των γραμμών του ΗΣΑΠ, από τις οποίες απέχει ένα – δύο τετράγωνα προς τα μέσα, γι αυτό και δεν είναι ορατή η «Θερμίδα» από τις γραμμές του τρένου.


Μεθοδοσ λαουτου στεριανου? - Παραδοσιακή Μουσική - Ρεμπέτικο Φόρουμ\nΜεθοδοσ λαουτου στεριανου?\nspyros_koliavasilis (spyros koliavasilis) Ιούλιος 1, 2018, 7:34μμ #1\nΠαιδια θα ηθελα να ρωτησω αν υπαρχει καποια μεθοδος για λαουτο στεριανο και αν υπαρχει και σε cd ή dvd υλικο με οπτικοακουστικο υλικο.\nΕυχαριστω πολυ εκ των προταιρων.\nΥπάρχει μέθοδος εκμάθησης για λαούτο απο τον Δημήτρη Μυστακίδη εκδόσεις, εν χορδαις.Μπορείς να το παραγγειλεις απο κάποιους μουσικούς οίκους. Κάνε μια αναζήτηση στο google να δεις που υπάρχει. Κατατοπιστικό και περιλαμβάνει γενικές πληροφορίες για το όργανο, ανάλυση όλων των λαικών δρόμων(σε μερικές περιπτώσεις και μακαμ) δακτυλοθεσίες φυσικά,συγχορδίες και τραγούδια χαρακτηριστικά για κάθε δρόμο. ¨Εχει και cd που παίζει τους δρόμους και τα τραγουδια καθώς και ασκήσεις.Α και ρυθμους απ όλη την Ελλάδα, στοιχεία θεωρίας, μελωδικές και ρυθμικές ασκήσεις και ηχοληψία του λαούτου.\nΕυχαριστω παρα πολυ,υπαρχει η δυνατοτητα αποστολης στο εξωτερικο;Ξερεις ακριβως τον τιτλο;επισης υπαρχει καποια και για σαζι;\nvasilis_ar (vasilis ar) Ιούλιος 1, 2018, 8:49μμ #4\nΟ τίτλος είναι: το λαούτο. Μεθοδος εκμάθησης. Οσο για αποστολή στο εξωτερικό, επικοινώνησε με όποιον μουσικό οίκο ή βιβλιοπωλείο δεις πως εμπορεύεται το εν λόγω βιβλίο. Ψάξε στο google και σίγουρα θα βρεις την άκρη. Οσο για σάζι δεν ξέρω, ρίξε όμως μια ματια σε αυτην την σελίδαhttp://web.me.com/mrmagital/sazmania.co.uk/HOME.html\nspyros_koliavasilis (spyros koliavasilis) Ιούλιος 1, 2018, 8:49μμ #5\nΕυχαριστω φιλε μου παρα πολυ.\nVryopolitis Ιούλιος 1, 2018, 8:50μμ #6\nΓεια σου φίλε Σπύρο, σε γνωρίζω διαδικτυακά. Εδώ και κάτι 5 χρόνια είχαμε επικοινωνία τότε που δούλευες στην ιστοσελίδα του Δημήτρη Ραπακούσιου. Είμαι από Βραζιλία, θυμάσαι;\nΛοιπόν, κι εγώ πρόσφατα πήρα ένα λαούτο και παρήγγειλα τη μέθοδο του Μυστακίδη από το ηλεκτρονικό κατάστημα nakas . Υπάρχει και άλλη μέθοδος, από τις εκδόσεις Ντορεμι (Θεσ/νικη), αλλά το βιβλίο του Μυστακἰδη ειναι πολυ πιο πληρες απ’ ό,τι ξέρω.\nspyros_koliavasilis (spyros koliavasilis) Ιούλιος 1, 2018, 8:50μμ #7\nTheo De Borga?Εσυ εισαι φιλε μου;\nΝα εισαι καλα,ευχαριστω παρα πολυ για την πληροφορια,χαθηκαμε ρε φιλε.\nΣτειλε με Προσωπικο Μυνημα κανα skype 'η msn να τα λεμε.\nΚαλο Πασχα φιλε μου\ndimitris_n (Δημήτρης Ν.) Ιούλιος 1, 2018, 8:50μμ #8\nΣπύρο, αυτό το μήνυμα μπορούσες να το στείλεις εσύ πρώτος σαν π.μ.\nspyros_koliavasilis (spyros koliavasilis) Ιούλιος 1, 2018, 8:50μμ #9\nΣυγγνωμη Δημητρη εχεις δικιο,Καλο Πασχα\nVryopolitis Ιούλιος 1, 2018, 8:53μμ #10\nΝαι Σπύρο εγώ είμαι!\nΑπομακρύνθηκα λίγο από τη μουσική και το φόρουμ τους τελευταίου μήνες, αλλά ήθελα να προσθέσω ότι το βιβλίο του Μυστακίδη είναι ό,τι χρειάζεται κανείς να μάθει λαούτο. Έχει θεωρία, τραγούδια, σιντι, τα παντα. Είναι ένα θαυμάσιο έργο! Περιέχει επίσης και μια εισαγωγή στην κατασκευή του οργάνου, γραμμένη από τον Γιάννη Αλεξανδρή, μεγάλο μουσικό και κατασκευαστή, ο οποίος μάλιστα έχει κατασκευάσει και το δικό μου λαούτο! Σε σχετικό θέμα έβαλα κι ένα βιντεάκι με το λαούτο αυτό.\nspyros_koliavasilis (spyros koliavasilis) Ιούλιος 1, 2018, 8:53μμ #11\nστειλε κανα μεηλ να τα λεμε που και που.\nΚαλα να περνας και παντα υγεια να εχεις\nspyros_koliavasilis (spyros koliavasilis) Ιούλιος 1, 2018, 8:59μμ #12\nΞερει κανεις να μου πει τι παχος πετονιας βαζουμε στους μπερντεδες στο λαουτο το στεριανο;\nΚαι τι τυπο;Επισης υπαρχει κανεις να μου πει καμια ιστοσελιδα για το δεσιμο του μπερντε;\nΕυχαριστω πολυ και ζητω συγγνωμη αν δεν ειναι το καταλληλο μερος για να ρωτησω,αλλα δεν ηξερα που να αποθεσω την ερωτηση.\nsystem (system) Ιούλιος 1, 2018, 8:59μμ #13\nΤο μήνυμα αυτό σβήστηκε κατόπιν αιτήσεως του κου Βρύζα\nsampax23 (Σαμπαχ23) Ιούλιος 1, 2018, 8:59μμ #14\nΥπάρχει και ένα άλλο βιβλίο - μέθοδος εκμάθησης, που έχει γραφτεί πρίν από το βιβλίο του Μυστακίδη.\nΕίναι του Γρηγορίάδη, με τον ίδιο τίτλο από τις εκδόσεις ντο ρε μι. Οι δρόμοι περιγράφονται πολύ απλοικά, παρ’ όλα αυτά είναι αρκετα χρησιμο και αναλυτικό το πρώτο μέρος που περιγράφει τα είδη του λαούτου, τα μέρη του και την προέλευση του. Επίσης έχει αρκετες φωτογραφίες και αναλυτικά τις νότες στην ταστιερα - πολύ καλό για κάποιον που ξεκινάει από το μηδέν.\nΤέλος, ένα ακόμη που έχει αυτό το βιβλίο και τα περάσματα του μπάσου (γέρφυρες, κτλ) σε παρτιτούρα.\nΕγώ χρησιμοποιώ του Γρηγοριάδη στην πολύ αρχή και του Μυστακίδη στη συνέχεια.\nΤο βιβλίο Γρηγοριάδη μπορείτε να το βρείτε στο website του νάκα.\nsystem (system) Ιούλιος 1, 2018, 8:59μμ #15


Η καθοριστική συνάντηση του Κριστιάνο με τον Ανιέλι και οι εγγυήσεις που θα ζητήσει ο Πορτογάλος - ΑΘΛΗΤΙΚΗ ΓΝΩΜΗ\nHome ΔΙΕΘΝΗ Forzajuve.gr Η καθοριστική συνάντηση του Κριστιάνο με τον Ανιέλι και οι εγγυήσεις που θα ζητήσει ο Πορτογάλος\nΗ καθοριστική συνάντηση του Κριστιάνο με τον Ανιέλι και οι εγγυήσεις που θα ζητήσει ο Πορτογάλος\nΓΝΩΜΗ Παρασκευή, Απριλίου 26, 2019 ΔΙΕΘΝΗ, Forzajuve.gr,\nΗ Corriere della Sport με πρωτοσέλιδό της αναφέρει πως ο Κριστιάνο Ρονάλντο θα ζητήσει μεταγραφές από τον Αντρέα Ανιέλι. Και δε μένει εκεί, αναφέρει ονόματα.\nΤο κοντινό μέλλον θα δείξει για το αν θα βγει η συγκεκριμένη είδηση. Αυτό που θεωρείται σίγουρο είναι πως ο σούπερ σταρ του παγκοσμίου ποδοσφαίρου θα βρεθεί με τον πρόεδρο της Γιουβέντους. Με σκοπό να δει το πλάνο του δεύτερου.\nΜπορεί να το κάνει αυτό ο CR7; Μπορεί γιατί η δυναμική του του το επιτρέπει. Ο Πορτογάλος δε χάρηκε που αποκλείστηκε από τους «8» του Champions League και θέλει να δει πως θα αποτραπεί κάτι τέτοιο την επόμενη σεζόν. Είναι τελειομανής και μανιακός με την επιτυχία. Γνωστό αυτό, όπως είναι γνωστή -ή φυσιολογική- η επιρροή του που ασκεί στις ομάδες που βρίσκεται (σύλλογοι ή εθνική).\nΕνα διαζύγιο μεταξύ των δύο πλευρών αυτή τη στιγμή θεωρείται απίθανο. Από την άλλη, ουδείς δεν μπορεί να εξασφαλίσει πως ο Κριστιάνο Ρονάλντο θα εξαντλήσει το συμβόλαιό του στο Τορίνο. Η χρονιά που έρχεται είναι κομβική για το μέλλον του ίδιου του ποδοσφαιριστή στο Allianz Stadium.\nΕτσι, η συνάντηση κορυφής, και έχει κυριολεκτική έννοια αυτός ο χαρακτηρισμός, μεταξύ των δύο πλευρών θα δείξει τις προθέσεις του Πορτογάλου αλλά και τις κινήσεις του προέδρου της Γιουβέντους. Ο Αντρέα Ανιέλι αναμένεται να υποστηρίξει τη μεταγραφή του και να ρίξει μια δυνατή ζαριά στο Champions League της ερχόμενης σεζόν.\nΟ Κριστιάνο Ρονάλντο θα ζητήσει εγγυήσεις. Ενίσχυση δηλαδή. Συμπαίκτες που θα βοηθήσουν τον ίδιο και την ομάδα να πάει ακόμη ψηλότερα. Με αρκετή δόση υπερβολής και αίσθηση του χιούμορ, θα μπορούσαμε να πούμε πως ο CR7 ενδέχεται να δώσει «χαρτάκι» στον Ανιέλι.\nAuthor: ΓΝΩΜΗ στις Παρασκευή, Απριλίου 26, 2019


Παρέμβαση: Η κρίση έπληξε βαθιά και την επιστημονική έρευνα στην Ελλάδα\nΣτα τέλη του 2009, την εποχή που ο τότε πρωθυπουργός Γ.Α. Παπανδρέου κατηγορούσε τους Έλληνες πανεπιστημιακούς για χαμηλή παραγωγικότητα, η Ελλάδα βρισκόταν στην 24η θέση της παγκόσμιας κατάταξης στην παραγωγή επιστημονικών άρθρων με αναφορές.\nΑπό το 2010 που ο τότε πρωθυπουργός έβαλε τη χώρα στο ΔΝΤ και άρχισε η κρίση, ξεκίνησε και η κάμψη στην παραγωγή επιστημονικών εργασιών η οποία επιταχύνθηκε ιδιαίτερα τον τελευταίο χρόνο. Ως αποτέλεσμα, σε μόλις πέντε χρόνια η Ελλάδα έχασε 11 θέσεις στην παγκόσμια κατάταξη παραγωγής επιστημονικών άρθρων με αναφορές και βρέθηκε στην 35η θέση. Είναι η μοναδική παγκοσμίως αναπτυγμένη χώρα που στο διάστημα αυτό έχασε τόσο πολλές θέσεις στην κατάταξη των χωρών ως προς την παραγωγή επιστημονικών εργασιών. Τα αποτελέσματα που παρουσιάζονται παρακάτω είναι αποκαλυπτικά για το ρόλο της κρίσης στην παραγωγή επιστημονικών εργασιών στην Ελλάδα και θέτει επιτακτικά ερωτήματα στους πολιτικούς αρχηγούς εν’ όψη των εκλογών της 20ης Σεπτεμβρίου. Θα συνεχίσει η αποεπένδυση στα ΑΕΙ και ο μαρασμός τους ;\nΤα αποτελέσματα που παρουσιάζονται εδώ προέρχονται από την κατάταξη επιστημονικών περιοδικών και χωρών από τη SCimago που χρησιμοποιεί τη βάση δεδομένων SCOPUS. Οι πίνακες που παρουσιάζονται περιλαμβάνουν τον αριθμό δημοσιευμένων επιστημονικών εργασιών στις οποίες υπάρχουν αναφορές από άλλες δημοσιευμένες εργασίες. Ο λόγος που επιλέχθηκαν αυτές οι εργασίες είναι διότι θεωρούνται ότι έχουν κάπως μεγαλύτερη επιρροή στην ανάπτυξη των επιστημών απ’ ότι όλες γενικώς οι εργασίες. Ως σήμερα η SCOPUS και η SCimago δίνουν πληροφορίες για δημοσιεύσεις εργασιών μετά το 1995.\nΤο 1996 η Ελλάδα βρισκόταν στην 28η θέση της παγκόσμιας κατάταξης με σύνολο 4.940 εργασίες που δημοσιεύτηκαν εκείνο το έτος, οι οποίες αναφέρθηκαν σε άλλες επιστημονικές εργασίες. Το 2009 οι αντίστοιχες Ελληνικές εργασίες έφτασαν τις 15.905 και ανέβασαν την Ελλάδα στην 24η θέση. Αξίζει ν’ αναφερθεί ότι ο τριπλασιασμός των δημοσιεύσεων που παρουσιάσθηκε στην Ελλάδα σ’ αυτό το διάστημα δεν εμφανίσθηκε σε άλλες χώρες όπως οι Σκανδιναβικές, η Ν. Ζηλανδία και το Ισραήλ οι οποίες έχασαν θέσεις στην παγκόσμια κατάταξη λόγω της μεγάλης ανόδου κάποιων πληθυσμιακά μεγάλων Ασιατικών χωρών όπως η Ν. Κορέα, το Ιράν και η Τουρκία.\nΣτο διάστημα αυτών των 13 ετών στην Κίνα δεκαπλασιάσθηκαν οι εργασίες, στο Ιράν έγιναν 25 φορές περισσότερες, στη Μαλαισία 12 φορές περισσότερες, στη Ν. Κορέα, στην Τουρκία και στη Βραζιλία πενταπλασιάσθηκαν, ενώ και στην Ινδία τριπλασιάσθηκαν. Το γεγονός αυτό προφανώς αποτυπώνει μεγάλη αύξηση των επενδύσεων στην ανώτατη εκπαίδευση σ’ αυτές τις χώρες, με διορισμό σημαντικού αριθμού ικανού επιστημονικού προσωπικού, ίσως το άνοιγμα νέων πανεπιστημίων και ερευνητικών κέντρων, κλπ. Αντίθετα, η Ρωσία και η Ουκρανία έχασαν πολλές θέσεις στην παγκόσμια κατάταξη στο διάστημα αυτών των 13 ετών.\nΗνωμένες Πολιτείες 1 323.888 1 - 483.914 1 - 494.790 1 7.876.234\nΚίνα 9 28.630 2 +7 296.050 2 - 438.601 2 3.569.652\nΗνωμένο Βασίλειο 3 79.642 3 - 132.864 3 - 141.425 3 2.103.145\nΓερμανία 4 71.879 4 - 128.689 4 - 136.516 4 2.045.433\nΙαπωνία 2 83.821 5 -3 118.997 5 - 107.171 5 2.008.410\nΙταλία 7 36.854 8 -1 74.064 8 - 84.016 8 1.117.013\nΙσπανία 10 22.936 10 - 62.130 10 - 71.795 10 884.670\nΑυστραλία 11 22.865 11 - 54.880 11 - 70.579 11 809.027\nΝότιος Κορέα 20 10.032 12 +8 52.262 12 - 68.140 12 719.338\nΠολωνία 16 11.554 19 -3 27.886 19 - 34.097 19 418.917\nΧιλή 44 1.708 44 - 6.275 44 - 9.069 45 86.521\nΗ ταχύτερη αύξηση επιστημονικών εργασιών στην Ελλάδα εμφανίσθηκε στην δεκαετία 1999-2009 όπου ο αριθμός σχεδόν τριπλασιάσθηκε. Σ’ αυτό το διάστημα η ταχύτητα αύξησης των εργασιών στην Ελλάδα ήταν διπλάσια από την αντίστοιχη στο σύνολο της Δυτικής Ευρώπης, στις ΗΠΑ ή στο Ηνωμένο Βασίλειο (Πίνακας 2). Σ’ αυτή τη χρυσή δεκαετία εισήλθαν στα Ελληνικά ΑΕΙ ικανοί και φιλόδοξοι νέοι ερευνητές, το επιστημονικό έργο αποτέλεσε προϋπόθεση επιλογής και εξέλιξης των καθηγητών ΑΕΙ και της διεκδίκησης ερευνητικών έργων, αναπτύχθηκαν ερευνητικές ομάδες με υποψήφιους διδάκτορες και μεταδιδακτορικούς φοιτητές, κλπ.\nΑπό το 2006 ως το 2009 η Ελλάδα διατηρούσε σταθερά την 24η θέση παγκοσμίως σε δημοσιεύσεις εργασιών. Μια θέση καλή λαμβάνοντας υπόψη το μέγεθος της χώρας καθώς και την ιστορικά καθυστερημένη ανάπτυξη των ΑΕΙ και πολλών επιστημονικών κλάδων που ούτε καν προϋπήρχαν πριν 35 χρόνια (π.χ. επιστήμες εκπαίδευσης, ψυχολογίας, αθλητισμού κλπ.). Τα δεδομένα αυτά που σήμερα παρέχει η SCimago μάλλον δεν ήταν διαθέσιμα το 2010 όταν ο τότε πρωθυπουργός χωρίς στοιχεία κατηγορούσε τα Ελληνικά ΑΕΙ, προφανώς για να περάσει τότε ο νόμος Διαμαντοπούλου αλλά ίσως και για να προωθήσει τα ιδιωτικά πανεπιστήμια στην Ελλάδα που ευαγγελιζόταν.\nΟ νόμος Διαμαντοπούλου δεν είχε καμιά επίδραση στην παραγωγή επιστημονικού έργου, άλλωστε κανένας νόμος από μόνος του δεν αρκεί για να επιτευχθεί κάτι τέτοιο αν δεν δημιουργηθούν οι κατάλληλες συνθήκες που άμεσα επηρεάζουν την έρευνα. Σήμερα δεν υπάρχει κανένα αξιόπιστο ερευνητικό στοιχείο ότι η δημιουργία ιδιωτικών ΑΕΙ στην Ελλάδα θα βελτιώσει την ερευνητική απόδοση της χώρας. Σε κάποιες χώρες της ανατολικής Ευρώπης όπου δημιουργήθηκαν κάποια ιδιωτικά ΑΕΙ, όπως η Ουγγαρία ή η Βουλγαρία, όχι μόνο δεν υπήρξε καμιά βελτίωση αλλά οι χώρες αυτές έχασαν 14 και 16 θέσεις αντίστοιχα στην διεθνή κατάταξη των επιστημονικών εργασιών από το 1996 ως το 2014.\nΑπό το 2010 η Ελλάδα άρχισε κάθε χρόνο να χάνει θέσεις (2010=25η, 2011=28η, 2012=29η, 2013=32η) με τη χειρότερη χρονιά το 2014 όπου βρέθηκε στην 35η θέση. Παρόμοια πτώση σ’ αυτό το διάστημα δεν εμφανίσθηκε σε καμιά άλλη χώρα του κόσμου. Το 2014 ήταν η πρώτη χρονιά όπου παρουσιάστηκε σημαντική μείωση των εργασιών αντί για αύξηση ή έστω διατήρηση. Θα πρέπει να επισημανθεί ότι οι εργασίες που δημοσιεύτηκαν το 2014 αναφέρουν αποτελέσματα ερευνών που ξεκίνησαν περίπου δύο χρόνια νωρίτερα. Άρα τα αίτια της μείωσης των άρθρων πρέπει να αναζητηθούν μεταξύ 2010 και 2013, ενώ αυτή η τάση προοιωνίζει ότι και ο αριθμός δημοσιευμένων εργασιών έως και το 2017 θα εμφανίζεται όλο και πιο αρνητικός. Η κατάσταση θα χειροτερεύσει ακόμη περισσότερο μετά το 2017 αν άμεσα δεν γίνουν επενδύσεις στα ΑΕΙ.\nΑπό το 2010 και μετά δεν δόθηκε ούτε μία νέα θέση στα Ελληνικά ΑΕΙ, ενώ χιλιάδες καθηγητές ΑΕΙ έχουν συνταξιοδοτηθεί ή έχουν φύγει στο εξωτερικό. Η ροή συνταξιοδότησης δεν πρόκειται ν’ αλλάξει με το νέο ασφαλιστικό διότι τα τελευταία χρόνια για λόγους οικονομικούς οι καθηγητές ΑΕΙ ήδη εξαντλούσαν το περιθώριο να βγουν σε σύνταξη στην ηλικία των 67 ετών. Ταυτόχρονα, χιλιάδες θέσεις νέων ερευνητών που εργαζόταν ως συμβασιούχοι στα ΑΕΙ ακυρώθηκαν σε μια νύχτα, με αποτέλεσμα πολλοί από αυτούς τους νέους ερευνητές να σταματήσουν να παράγουν ερευνητικό έργο στην Ελλάδα (οι περισσότεροι έφυγαν και από τη χώρα).\n1 Η στήλη της Δ. Ευρώπης περιλαμβάνει και το Η.Β. Το Η.Β. δίνεται χωριστά στην τελευταία στήλη επειδή είναι η χώρα με τη μεγαλύτερη παραγωγή ερευνητικού έργου στη Δ. Ευρώπη.\n* Καθηγητής στο πανεπιστημίο Θεσσαλίας


Σαν σήμερα, 2 Νοεμβρίου - 02/11 07:11 : aek365\nΠαρασκευή 02 ΝΟΕ 2018 - 07:11 0 ΣΧΟΛΙΑ\nτσουνάμι χτυπά τις ακτές της Ολλανδίας και σκοτώνει πάνω από 1.000 άτομα.\nγεννιέται η Μαρία Αντουανέτα, σύζυγος του Λουδοβίκου ΙΣΤ της Γαλλίας. Η αρνητική της φήμη στο λαό βοήθησε ιδιαίτερα στην πτώση της βασιλείας στη Γαλλίας. Καταδικάστηκε σε θάνατο και αποκεφαλίστηκε στις 16 Οκτωβρίου 1793.\nκατά τη διάρκεια της γαλλικής επανάστασης, εθνικοποιείται η περιουσία της γαλλικής εκκλησίας.\nγεννιέται ο Μεχμέτ Ε, Σουλτάνος της Οθωμανικής Αυτοκρατορίας από το 1909 έως το 1918.\nη Βόρεια και η Νότια Ντακότα γίνονται Πολιτείες των ΗΠΑ.\nγεννιέται οΛουκίνο Βισκόντι, ιταλός σκηνοθέτης. («Θάνατος στη Βενετία», «Ο Ρόκο και τ' αδέλφια του») [θαν. 17/3/1976]\nο υπουργός Εξωτερικών της Μεγάλης Βρετανίας, Άρθουρ Τζέιμς Μπάλφουρ, δηλώνει ότι «ήρθε η ώρα, οι Εβραίοι να αποκτήσουν κράτος στην Παλαιστίνη». Έμεινε στην ιστορία ως «Διακήρυξη Μπάλφουρ», πάνω στην οποία βασίστηκε η ίδρυση του κράτους του Ισραήλ το 1948.\nγεννιέται ο ηθοποιός Σταύρος Ξενίδης.\nγεννιέται ο πολιτικός Βασίλης Λεβέντης.\nστο Ισραήλ, ο Ντέιβιντ Μπεν Γκουριόν γίνεται Πρωθυπουργός.\nγεννιέται ο τραγουδιστής Νότης Σφακιανάκης\nο εκδοτικός οίκος «Penguin» αθωώνονται από την κατηγορία της προσβολής της δημοσίας αιδούς στην υπόθεση με το μυθιστόρημα του Ντέιβιντ Χ. Λόρενς «Ο εραστής της Λαίδης Τσάτερλι».\nδολοφονείται ο Ιταλός σκηνοθέτης, Πιερ Πάολο Παζολίνι. (ΦΩΤΟ)\nπρωτοφανής νεροποντή πλήττει την Αττική, με 22 νεκρούς, εκτεταμένης διάρκειας συσκότιση και ανυπολόγιστες ζημιές στις δυτικές συνοικίες της Αθήνας.\nστη Νότια Αφρική, η Κυβέρνηση επιβάλει αυστηρούς περιορισμούς σε ξένους δημοσιογράφους, φωτογράφους αλλά και τηλεοπτικά συνεργεία για την κάλυψη ρατσιτσιτικών αναταραχών.\nδιεξάγονται κοινοβουλευτικές εκλογές στη Γεωργία. Η καταμέτρηση των αποτελεσμάτων, που δίνει προβάδισμα στον κυβερνητικό συνασπισμό του Προέδρου Σεβαρντνάντζε, διακόπτεται από καταγγελίες της αντιπολίτευσης για νοθεία. Τις επόμενες ημέρες οι δρόμοι της Τιφλίδας γίνονται θέατρο μαζικών διαδηλώσεων, αλλά και βίαιων επεισοδίων, με αποκορύφωμα την κατάληψη της Βουλής, στις 22 του μηνός, από τους υποστηρικτές της αντιπολίτευσης. Ο Πρόεδρος Σεβαρντνάντζε υποχρεώνεται σε φυγή και την επόμενη ημέρα υποβάλλει την παραίτηση του. Οι εκλογές ακυρώνονται και οι πολίτες της Γεωργίας κλείνουν νέο ραντεβού με τις κάλπες 45 ημέρες αργότερα.\nπανηγυρική επανεκλογή στην Προεδρία των ΗΠΑ για τον Τζορτζ Μπους, που συγκέντρωσε ποσοστό 51% έναντι 48% του αντιπάλου του Τζον Κέρι. Η μαζική προσέλευση των ψηφοφόρων, αλλά και η μεγάλη πόλωση κατέστησαν την εκλογική αναμέτρηση εξαιρετικά αμφίρροπη, καθώς, σε κάποιο σημείο, η διαφορά των δύο μονομάχων σύμφωνα με τις δημοσκοπήσεις, είχε συρρικνωθεί στις μία με τρεις ποσοστιαίες μονάδες. Το ενδεχόμενο μιας νέας τρομοκρατικής επίθεσης φαίνεται, ότι είχε κατά νου η πλειοψηφία όσων προσήλθαν στις εκλογικές κάλπες, σύμφωνα με τα exit polls των αμερικανικών ΜΜΕ.\no Λίουις Χάμιλτον κερδίζει το παγκόσμιο πρωτάθλημα στην F1.\nστο Πακιστάν βομβιστής αυτοκτονίας σκοτώνει 60 άτομα.


Συνάντηση Αντ. Σαμαρά με Ευ. Βενιζέλο, αύριο στο Μέγαρο Μαξίμου\n Η βουλευτής του ΣΥΡΙΖΑ, Νάντια Βαλαβάνη, μιλάει στο ΑΠΕ-ΜΠΕ από το Κομπάνι\n Ανωμοτί κατάθεση έδωσε στην εισαγγελέα ο δήμαρχος Χαλανδρίου\n Παρουσία αστυνομικών ο επανέλεγχος των συμβάσεων αορίστου χρόνου στον Δήμο Θεσσαλονίκης\n Τρίωρη στάση εργασίας, αύριο, σε μετρό, ηλεκτρικό και τραμ\n Μεγάλη πτώση σημείωσαν τον Αύγουστο οι γερμανικές εξαγωγές στη Ρωσία\n Ζητούμενο το σχέδιο για την ανάπτυξη, σημειώνει η έκθεση του Γραφείου Προϋπολογισμού της Βουλής\n Έτοιμη δηλώνει η Ρωσία για να αναλάβει την τροφοδοσία του Διεθνούς Διαστημικού Σταθμού\nΣυνάντηση με τον αντιπρόεδρο της κυβέρνησης, Ευάγγελο Βενιζέλο, θα έχει αύριο, στις 14:30 στο Μέγαρο Μαξίμου, ο πρωθυπουργός Αντώνης Σαμαράς. Θα συζητήσουν για όλα τα τρέχοντα θέματα.\nΔραματική έκκληση για την παροχή διεθνούς βοήθειας στους Σύρους πρόσφυγες στο Κομπάνι, απευθύνει με συνέντευξή της στο ΑΠΕ-ΜΠΕ η βουλευτής του ΣΥΡΙΖΑ, Νάντια Βαλαβάνη, η οποία έχει μεταβεί στην πόλη της τουρκο-συριακής μεθορίου με αντιπροσωπεία του κόμματος της Ευρωπαϊκής Αριστεράς. Η κ. Βαλαβάνη, που συνοδεύεται από τον Β. Καλπαδάκη, διπλωματικό σύμβουλο του προέδρου του ΣΥΡΙΖΑ, Αλέξη Τσίπρα, αναφέρει ότι το πρωί έφτασαν στο Κομπάνι περί τα 40 αυτοκίνητα που μετέφεραν Ιρακινούς Κούρδους αντάρτες - «πεσμεργκά» για να πολεμήσουν και αυτοί ενάντια στους τζιχαντιστές. Οι πολίτες είχαν βγει στους δρόμους για να τους προϋπαντήσουν ως απελευθερωτές.\nΣε ερώτηση για τους πρόσφυγες που έχουν περάσει στην Τουρκία, η κ. Βαλαβάνη σημειώνει:«Έχουν περάσει, το τελευταίο διάστημα, περίπου 190.000 κάτοικοι από το συριακό Κομπάνι και τα γύρω χωριά και διαμένουν σε στρατόπεδα. Οι 110.000 έχουν φύγει από την περιοχή και διαμένουν στα 22 στρατόπεδα που έχει δημιουργήσει η τουρκική κυβέρνηση σε όλη τη χώρα για τη φιλοξενία των 1,5 εκατομμυρίων Σύρων προσφύγων, που έχουν περάσει στην Τουρκία από τότε που ξεκίνησε ο εμφύλιος πόλεμος στη Συρία. Έχουν μείνει στην περιοχή κάπου 80.000 πρόσφυγες που ζούν στο Σουρούτς, μια πόλη 35.000 κατοίκων. Φανταστείτε τι κατάσταση επικρατεί... Μόλις 7.000 διαμένουν σε κρατικά στρατόπεδα φιλοξενίας που είναι μεν πιο οργανωμένα, αλλά έχουν τεράστιες ανάγκες. Οι υπόλοιποι είναι στους δρόμους ή σε ιδιωτικούς χώρους. Οι τοπικές Αρχές πρέπει ναετοιμάζουν καθημερινά κάπου 90.000 μερίδες τροφής για τη σίτιση των προσφύγων, κάτι που είναι πολύ δύσκολο. Ο κυβερνήτης της περιοχής μας έδωσε επίσης μια λίστα με χιλιάδες φάρμακα, που χρειάζονται επειγόντως οι πρόσφυγες.\nΟ δήμος της πόλης που ελέγχεται από το ΗDP κάνει ό,τι μπορεί αλλά η περίθαλψη των προσφύγων είναι πέρα από τις δυνατότητές του και έρχεται και χειμώνας. Οι ανάγκες είναι μια θάλασσα» σημειώνει χαρακτηριστικά η βουλευτής του ΣΥΡΙΖΑ. Το Κομπάνι είναι χωρισμένο στα δύο, η μισή πόλη ανήκει στην Τουρκία και η άλλη μισή στη Συρία. Η γραμμή των συνόρων διέρχεται μέσα από τα σπίτια. «Στο τουρκικό τμήμα η ζωή συνεχίζεται ας πούμε κανονικά, αν και η στρατοχωροφυλακή δεν επιτρέπει σε κανέναν να μπει, ή να βγει, αν δεν είναι μόνιμος κάτοικος. Στο συριακό τμήμα της πόλης δεν υπάρχουν πλέον άμαχοι κάτοικοι, αλλά μόνον 2.000 Κούρδοι μαχητές που πολεμούν τους τζιχαντιστές του Ισλαμικού Κράτους, που έχουν αναπτυχθεί στα γύρω υψώματα και σφυροκοπούν συνεχώς με βαρέα όπλα την πόλη. Βλέπουμε παντού μαύρο καπνό να ανεβαίνει από διάφορα σημεία του συριακού τμήματος της πόλης. Λόγω των συγκρούσεων οι τουρκικές Αρχές δεν επιτρέπουν σε ξένες αντιπροσωπείες να περάσουν στην άλλη πλευρά του Κομπάνι γιατί δεν μπορούν να εγγυηθούν την ασφάλειά τους. Χθες το βράδυ, όμως, οι σύντροφοι από το κουρδικο κόμμα HDP μας πήγαν σε ένα διπλανό χωριό και περάσαμε σε απόσταση μόλις 600 μέτρων από το συριακό Κομπάνι. Είδαμε ένα απίστευτο θέαμα: μέχρι τα σύνορα υπάρχει μια τεράστια άδενδρη έκταση, όπου ήταν αναμμένες πολλές μικρές φωτιές. Τις ανάβουν άνθρωποι από την περιοχή, αλλά και άλλοι που έχουν καταφθάσει από διάφορες περιοχές της Τουρκίας και κάθονται γύρω τους μέχρι να χαράξει. Στόχος τους είναι από τη μία πλευρά να παρακολουθούν στη διάρκεια της νύχτας τα σύνορα μήπως και οι τζιχαντιστές εξαπολύσουν επίθεση και από την άλλη να δείχνουν την αλληλεγγύη τους προς τους Κούρδους μαχητέςμ που πολεμούν τους άνδρες του Ισλαμικού Κράτους. Για το ηθικό των Κούρδων μαχητών παίζουν οι φωτιές αυτές τεράστιο ρόλο» τονίζει η κ. Βαλαβάνη.\nΚατάθεση, με την ιδιότητα του υπόπτου διάπραξης αδικημάτων, έδωσε στην εισαγγελέα Καλλιόπη Νταγιάντα ο δήμαρχος Χαλανδρίου, Σίμος Ρούσσος, στο πλαίσιο έρευνας για τη μη παράδοση εκ μέρους δημάρχων στοιχείων για την αξιολόγηση και επανέλεγχο συμβάσεων υπαλλήλων. Ο δήμαρχος κλήθηκε σε ανωμοτί κατάθεση, ως ύποπτος για τα αδικήματα της απείθειας και της παράβασης καθήκοντος.\nΠαρουσία αστυνομικών πραγματοποιείται σήμερα ο επανέλεγχος των συμβάσεων αορίστου χρόνου του Δήμου Θεσσαλονίκης από τους ελεγκτές Δημόσιας Διοίκησης. Ο έλεγχος γίνεται στο γραφείο προσωπικού, στον τρίτο όροφο του δημαρχιακού μεγάρου, και στο πλαίσιο αυτό οι εργαζόμενοι πραγματοποίησαν στάση εργασίας και συγκέντρωση διαμαρτυρίας.\nΕπιπλέον, εννέα μέλη του Δ.Σ. του Συλλόγου Εργαζομένων πέρασαν το πρωί το «κατώφλι» της εισαγγελίας πρωτοδικών Θεσσαλονίκης, Σύρμως Κακάλη, μετά την κλήση που έλαβαν για «ειρηνική λύση διαφοράς».\n«Δώσαμε εξηγήσεις στην εισαγγελία, μας έκανε συστάσεις και μας είπε πως το θέμα έληξε αφού δεν σημειώθηκαν επεισόδια. Επίσης, μας ενημέρωσε πως αν ξαναγίνει παρόμοιο περιστατικό ο δήμαρχος είναι υπεύθυνος να καλέσει την αστυνομία», ανέφερε στο ΑΠΕ ? ΜΠΕ ο πρόεδρος των εργαζομένων, Κώστας Ξανθόπουλος.\nΣτάση εργασίας από τις 11 το πρωί έως τις 2το μεσημέρι, θα πραγματοποιήσουν αύριο οι εργαζόμενοι σε μετρό, ηλεκτρικό σιδηρόδρομο και τραμ.\nΟι γερμανικές εξαγωγές στη Ρωσία μειώθηκαν περισσότερο από 26% μέσα σ' ένα χρόνο μέχρι τον Αύγουστο, καταγράφοντας τη μεγαλύτερη πτώση από το 2009 που ξέσπασε η οικονομική κρίση, σύμφωνα με δεδομένα που δόθηκαν σήμερα στη δημοσιότητα και υπογραμμίζουν την επίδραση στη μεγαλύτερη οικονομία της Ευρώπης των κυρώσεων που έχουν επιβληθεί στη Ρωσία.\nΟι εξαγωγές προς τη Ρωσία τον Αύγουστο ήταν ύψους 2,3 δισεκ. ευρώ, σημειώνοντας πτώση κατά 26,3% σε σχέση με τον ίδιο μήνα της προηγούμενης χρονιάς, ανακοίνωσε το Γραφείο Στατιστικών. Στην περίοδο Ιανουαρίου-Αυγούστου, οι εξαγωγές σημείωσαν πτώση κατά 16,6%, στα 20,3 δισεκ. ευρώ.\nΗ Γερμανία είναι ο μεγαλύτερος εμπορικός εταίρος της Ρωσίας στην ΕΕ, αλλά οι εξαγωγές της προς τη Ρωσία είχαν ήδη μειωθεί κατά 5,2% το 2013, αφού είχαν σημειώσει σημαντική άνοδο στο διάστημα 2010-2012.\n«Η δημοσιονομική προσαρμογή και οι μεταρρυθμίσεις πραγματοποιούνται σε ένα συνεχώς μεταβαλλόμενο διεθνές κι ευρωπαϊκό περιβάλλον, σαν να είναι "πάνω σε κινούμενη άμμο"» σημειώνει στο εισαγωγικό της σημείωμα η τριμηνιαία έκθεση, περιόδου Ιουλίου - Σεπτεμβρίου 2014, που έδωσε σήμερα στη δημοσιότητα το Γραφείο Προϋπολογισμού του κράτους, της Βουλής. Όπως σημειώνεται χαρακτηριστικά στην ίδια έκθεση, «συμπτωματικό της ρευστής κατάστασης είναι, επίσης, ότι δεν έχει ακόμα διαμορφωθεί ένα εθνικό πρόγραμμα για την εποχή μετά το τρέχον "μνημόνιο" (που τελειώνει το 2014)».\nana2html v2.01 run on Wednesday, 29 October 2014 - 12:30:32 UTC


Η ακαταμάχητη απόλαυση της ώριμης μπανάνας (με συνταγές) | LiFO\n19.8.2018 | 09:05\nΤο αίσθημα της άγουρης μπανάνας την ώρα που ακουμπάει το δόντι και κόβεται σαν ένα κομμάτι μαλακού ξύλου, πλημμυρίζοντας τον ουρανίσκο με τον ορισμό του άνοστου και διακριτικές νότες οξύτητας, είναι μία μόνο από τις φρίκες της καθημερινότητας που μαθαίνεις να ξεπερνάς και να αποφεύγεις. Το ίδιο κάνεις και με τον κώλο της μπανάνας (bananus), την απεχθή αυτή άκρη του φρούτου με το σκληρό καφέ κομματάκι που μπορεί εύκολα να σε κάνει να ξεράσεις. Ή με τις άσπρες κλωστές που κρέμονται στο πλάι.\nΔεν θέλω να παρεξηθώ, λατρεύω τις μπανάνες. Παγωτό μπανάνα, μπανανόψωμο, ψητή, καραμελωμένη μπανάνα με παγωτό βανίλια. Για την ακρίβεια, ολόκληρος ο πλανήτης λατρεύει την μπανάνα. Σύμφωνα με τον Παγκόσμιο Οργανισμό Τροφίμων και Γεωργίας, η μπανάνα είναι το πιο δημοφιλές φρούτο στον κόσμο. Φτηνή, με υψηλή θερμιδική αξία και –πολύ σημαντικό– με τη δική της, απόλυτα οικολογική συσκευασία.\nΤο γεγονός ότι η μπανάνα είναι πλέον κάτι τόσο μπανάλ είναι εντυπωσιακό, καθώς μιλάμε για ένα φρούτο τροπικό κι ευαίσθητο που μαζεύεται και πακετάρεται με το χέρι πριν ταξιδέψει χιλιάδες χιλιόμετρα για να φτάσει στα σούπερ-μάρκετ και τις αγορές μας. Μέχρι τις αρχές του 20ού αιώνα η μπανάνα ήταν μια εξωτική και ακριβή τροφή, άγνωστη στους περισσότερους Ευρωπαίους. Ακόμη και σήμερα, πόσοι από τους καθημερινούς μπανανοφάγους έχουν δει μπανανόδεντρο και πόσοι έχουν δοκιμάσει διαφορετική ποικιλία μπανάνας πέρα από την κατά αξεπέραστο ποσοστό πιο συχνά καλλιεργούμενη ποικιλία Cavendish;\nΕνώ η ποικιλία Gros Michel αγαπιόταν και επεκτεινόταν με θεμιτά και αθέμιτα μέσα, έφτασε η δεκαετία του '50 και μαζί της η «νόσος του Παναμά». Ο παρασιτικός μύκητας πρόσβαλε την ποικιλία Gros Michel και κατάφερε να την εξαλείψει ολοσχερώς, στερώντας μας την ευκαιρία να μάθουμε τι γεύση είχαν οι «πρώτες μπανάνες».\nΗ Cavendish είναι η κλασική μπανάνα που συναντά κανείς σε οποιοδήποτε σούπερ-μάρκετ. Σε σχέση με άλλες ποικιλίες, έχει ήπια γεύση και μαλακή, ελαφρώς λασπώδη υφή. Με λίγα λόγια, δεν είναι η καλύτερη ποικιλία από γευστική άποψη, απλώς κάποια στιγμή κρίθηκε ως η καταλληλότερη για μαζική παραγωγή και κατέληξε να είναι η μόνη μπανάνα που ξέρουμε. Συνολικά, υπάρχουν 1.000 σχεδόν ποικιλίες μπανάνας στο κόσμο. Ανάμεσά τους ξεχωρίζουν:\n— Οι Βaby: Μισές περίπου σε μέγεθος από τις Cavendish, τείνουν να λανσάρονται ως «παιδικό σνακ». Για να καταλάβεις την πραγματική τους γεύση, χρειάζεται να τις αφήσεις να ωριμάσουν πολύ. Η φλούδα τους πρέπει να πάρει βαθύ καφέ χρώμα και να εμφανίσει σκούρα στίγματα. Συχνά οι αγοραστές δεν τις αφήνουν να ωριμάσουν αρκετά και απογοητεύονται όταν τις δοκιμάζουν. Θέλουν υπομονή.\n— Οι Manzano: Το όνομά τους στα ισπανικά σημαίνει «μήλο» και η ομοιότητά τους με το χειμωνιάτικο φρούτο είναι αρκετά σοκαριστική. Η υφή της Manzano είναι πιο σκληρή από αυτήν της Cavendish, ενώ το άρωμα και η γεύση της μοιάζουν πολύ με αυτήν του μήλου. Η Manzano είναι ξινή στις πρώτες μπουκιές, αλλά γλυκαίνει κάπως στη συνέχεια.\n— Οι κόκκινες μπανάνες: Μία από τις κορυφαίες, γευστικά, ποικιλίες μπανάνας. Μικρότερες από τις Cavendish, είναι γλυκές, με φλούδα μεταξύ κόκκινου και μοβ κι έχουν κρεμώδη υφή.\n— Οι Plantain: Οι μπανάνες αυτής της κατηγορίας ονομάζονται και «μπανάνες μαγειρέματος». Είναι πιο μεγάλες από την κλασική μπανάνα, πιο σκληρές και περισσότερο αμυλούχες. Σε χώρες της Λατινικής Αμερικής και της Αφρικής αποτελούν είδος πρώτης ανάγκης, που μπορεί να αντικαθιστά το ρύζι ή τις πατάτες. Μπορείς να τις τηγανίσεις, να τις ψήσεις ή να τις ρίξεις στην κατσαρόλα μέσα σε πολλών ειδών κάρι, κατά προτίμηση με γάλα καρύδας. Στις περισσότερες χώρες της Κεντρικής Αμερικής τρώγονται με ρύζι, μαύρα φασόλια και αυγά, για πρωινό. Αν τις κόψεις σε λεπτές φέτες, τις τηγανίσεις σε ηλιέλαιο ή, καλύτερα, φυστικέλαιο, τις αλατίσεις και τις συνοδεύσεις με καυτερή ή σκορδάτη σάλτσα, θα έχεις ένα ενδιαφέρον και εθιστικό σνακ. Μπορείς εύκολα να βρεις Plantain στην Αθήνα, στην περιοχή της Ομόνοιας και αλλού, σε ασιατικά καταστήματα.\nΣυνολικά, υπάρχουν 1.000 σχεδόν ποικιλίες μπανάνας στο κόσμο.\nΠαρόλο που η μπανάνα Cavendish κυριαρχεί συντριπτικά στην παγκόσμια παραγωγή, τα πράγματα δεν ήταν πάντα έτσι. Η ιστορία ξεκίνησε με μια διαφορετική και πιο τολμηρή σε ονομασία μπανάνα, την Gros Michel ή Big Mike. Από το 1880 δύο Αμερικανοί επιχειρηματίες, ο Andrew Preston και ο Minor Cooper Keith, ξεκίνησαν να εισάγουν στις ΗΠΑ την μπανάνα Gros Michel υπό την επωνυμία της Boston Fruit Company. Πρόκειται για την ίδια εταιρεία που αργότερα λειτούργησε με το όνομα United Fruit Company κι έπειτα μετασχηματίστηκε στη σημερινή Chiquita.\nΜεγάλες εκτάσεις γης στην Τζαμάικα καθαρίστηκαν προκειμένου να μετατραπούν σε φυτείες της εταιρείας και ιδιόκτητα ατμόπλοια μετέφεραν τις μπανάνες στην Ανατολική Ακτή των ΗΠΑ. «Κανείς δεν είχε μεταφέρει μέχρι τότε φρούτα διαμέσου του ωκεανού. Ήταν ανήκουστο» γράφει ο Dan Koeppel, συγγραφέας του βιβλίου «Banana: The fruit that changed the world».\nΟ Preston οραματιζόταν τη μετατροπή της μπανάνας σε φρούτο «πιο δημοφιλές και από τα μήλα» – και το κατάφερε. Επιθετικές διαφημιστικές καμπάνιες υπέρ του φρούτου διεξάγονταν επί δεκαετίες σε ολόκληρη τη χώρα. Μία από τις τακτικές ήταν το μοίρασμα ενημερωτικών φυλλαδίων σε σχολεία, τα οποία εκθείαζαν τα διατροφικά οφέλη της μπανάνας. Έτσι, το φρούτο κατέληξε να θεωρείται υγιεινό και θεμελιώδες κομμάτι στην αμερικανική διατροφή. Ο υπόλοιπος πλανήτης ακολούθησε.\nΚαθώς η ζήτηση αυξανόταν, οι εταιρείες που έφερναν μπανάνες στις ΗΠΑ άρχισαν να συνεργάζονται με αυταρχικά καθεστώτα στις αποκαλούμενες «μπανανίες» της Κόστα Ρίκα, της Ονδούρας και της Γουατεμάλας, με στόχο την επέκταση της παραγωγής και την αύξηση των κερδών. Κάνοντας ειδικές εκχωρήσεις και δωροδοκώντας τα κατάλληλα άτομα, εξασφάλιζαν φθηνές ή δωρεάν εκτάσεις γης και άλλες ευνοϊκές ρυθμίσεις. Υπόσχονταν, για παράδειγμα, την κατασκευή σιδηροδρομικών γραμμών σε μια χώρα, λαμβάνοντας ως αντάλλαγμα γη και φορολογικές ελαφρύνσεις. Ήταν ένα πρωτοποριακό μοντέλο λειτουργίας που δημιούργησε προηγούμενο στη θεσμοθετημένη απληστία των σύγχρονων πολυεθνικών.\nOι Gros Michel ήταν γλυκές, κρεμώδεις και ανθεκτικές οπότε δεν χαλούσαν κατά τη μεταφορά τους με τα καράβια\nΚαι ενώ ο Gros Michel αγαπιόταν και επεκτεινόταν με θεμιτά και αθέμιτα μέσα, έφτασε η δεκαετία του ’50 και μαζί της η «νόσος του Παναμά». Ο παρασιτικός μύκητας πρόσβαλε την ποικιλία Gros Michel και κατάφερε να την εξαλείψει ολοσχερώς, στερώντας μας την ευκαιρία να μάθουμε τι γεύση είχαν οι «πρώτες μπανάνες». Υπάρχει, μάλιστα, ο μύθος ότι η τεχνητή γεύση μπανάνας που συναντά κανείς σε παγωτά και τσίχλες (και δεν έχει καμία σχέση με την μπανάνα όπως την ξέρουμε) είχε στηριχτεί στη γεύση του χαμένου Big Mike.\nΗ ραγδαία εξάλειψη του Big Mike ανάγκασε τις εταιρείες να ψάξουν τον κατάλληλο αντικαταστάτη. Έτσι ξεκίνησε η κυριαρχία της Cavendish. Το φυτό της συγκεκριμένης ποικιλίας μπορεί να παράγει τσαμπιά που φτάνουν μέχρι και τρία μέτρα πάνω από την επιφάνεια του εδάφους, το φρούτο είναι σχετικά ανθεκτικό, με σχήμα βολικό για πακετάρισμα και χρώμα ελκυστικό. Το γεγονός ότι η Cavendish δεν έχει την καλύτερη γεύση δεν θεωρήθηκε σημαντικό πρόβλημα.\nΓια όποια ποικιλία και αν μιλάμε, η μπανάνα κάνει μεγάλο ταξίδι για να φτάσει στα χέρια μας και δεν πρέπει να μπαίνει το ψυγείο. Οι μπανάνες με τα στίγματα, οι μαύρες και υπερβολικά μαλακές, 36 ώρες πριν αρχίσουν να γίνονται σπίτι για τα μυγάκια, έχουν υψηλότερο ποσοστό αντιοξειδωτικών ουσιών και είναι χρυσός για τη ζαχαροπλαστική και μυστικό της επιτυχίας κάθε μπανανογλυκού. Όσο πιο σκούρα και άσχημη είναι η μπανάνα, τόσο καλύτερη γεύση θα δώσει. Η Christina Tosi, σεφ και ιδιοκτήτρια του περίφημου Momofuku Milk Bar,έχει δώσει την εξής χρήσιμη συμβουλή: όταν έχεις μία ή δύο μαυρισμένες μπανάνες, βάλ’ τες στην κατάψυξη. Σύντομα θα έχεις αρκετές για μπανανόψωμο και τότε το μόνο που έχεις να κάνεις είναι να τις αποψύξεις και να τις ζουπήξεις ώστε να βγουν τα αηδιαστικά, πολύτιμα «σκουλήκια» μέσα από τη φλούδα και να καταλήξουν στο μπολ. Ο ίδιος κανόνας ισχύει για muffin, smoothie και κάθε γλυκό παρασκεύασμα.\nΗ ιστορία της μπανάνας έχει πολλά σκοτεινά σημεία και αποτελεί ένα αξιοπερίεργο, αλλά χαρακτηριστικό παράδειγμα του τρόπου που λειτουργούν οι πολυεθνικές και το βιομηχανοποιημένο, παγκόσμιο σύστημα παραγωγής τροφίμων. Ούτε η προστασία του περιβάλλοντος, ούτε τα ανθρώπινα δικαιώματα, ούτε καν η ποιότητα της γεύσης έχουν χώρο σε αυτές τις υποθέσεις, αλλά, με έναν γελοίο τρόπο, η αγάπη για τη μαυρισμένη μπανάνα μοιάζει με πράξη ελάχιστης γαστρονομικής αντίστασης.\nΜπανανόψωμο με ρούμι και μπαχαρικά\nΗ καλύτερη και ευκολότερη συνταγή για μπανανόψωμο που έχω φτιάξει ποτέ. Χρειάζεται τρεις με τέσσερις μαυρισμένες μπανάνες και μία κουταλιά ρούμι ή bourbon. Η μικρή αυτή προσθήκη αλκοόλ δένει με την αλκοολική γεύση του ώριμου φρούτου, κάνοντας τη διαφορά. Κατά τα άλλα, όλη η διαδικασία γίνεται μέσα σε ένα μόνο σκεύος και δεν χρειάζεται καν μίξερ. Μικρή διευκρίνιση: Το μπανανόψωμο (banana bread) είναι διαφορετικό από το κέικ μπανάνας, καθώς δεν είναι τόσο γλυκό. Έχει πιο ισορροπημένη γεύση, που αφήνει την μπανάνα να αναδειχθεί και να πρωταγωνιστήσει.\n3-4 ώριμες μπανάνες, λιωμένες\n1/3 κούπας (75 γρ.) λιωμένο, αλατισμένο βούτυρο (αν το βούτυρο που έχεις είναι ανάλατο, μπορείς απλώς να προσθέσεις ¼ κ.γ. αλάτι)\n¾ κούπας (145 γρ.) μαύρη ζάχαρη\n1 κ.σ. σκούρο ρούμι ή bourbon\n1 ½ κούπα (190 γρ.) αλεύρι\nΠροθερμαίνεις τον φούρνο στους 180 βαθμούς. Μέσα σε ένα μεγάλο μπολ, με μια ξύλινη κουτάλα, αναμειγνύεις τις λιωμένες μπανάνες με το λιωμένο βούτυρο μέχρι να το απορροφήσουν. Μετά, προσθέτεις τη ζάχαρη, το αυγό, τη βανίλια, το ρούμι και μετά τα μπαχαρικά και ανακατεύεις. Ύστερα πασπαλίζεις το μείγμα με baking soda και το αλάτι και ανακατεύεις ξανά. Προσθέτεις το αλεύρι και ανακατεύεις μια τελευταία φορά. Ρίχνεις το μείγμα σε μια βουτυρωμένη φόρμα ψωμιού διαστάσεων 10x20. Το αφήνεις στον φούρνο για 50 λεπτά με 1 ώρα ή όταν το μαχαίρι που θα βυθίσεις σε αυτό βγει καθαρό. Αφού το αφήσεις να κρυώσει, το βγάζεις από τη φόρμα και το σερβίρεις σε φέτες.\n3 κ.σ. φιστικοβούτυρο χωρίς προσθήκες\nΚαβουρδισμένα φιστίκια για γαρνίρισμα\nΚόψε τις μπανάνες σε μεγάλα κομμάτια και βάλ’ τες στην κατάψυξη για τουλάχιστον 2 ώρες, μέχρι να παγώσουν. Βάλε τα κομμάτια σε δυνατό μπλέντερ και χτύπα τα μέχρι να έχεις ένα κρεμώδες και ομοιόμορφο αποτέλεσμα. Προς το τέλος, πρόσθεσε το φιστικοβούτυρο, τη βανίλια, την κανέλα, το αλάτι και ό,τι άλλο θες και «χτύπησε» το μείγμα λίγο ακόμα. Σέρβιρε αμέσως, προσθέτοντας έξτρα φιστικοβούτυρο ή/και φιστίκια από πάνω.\nΣαλάτα με τηγανητές Ρlantain, μαύρα φασόλια και κόλιανδρο\nΜια εύκολη σαλάτα, εμπνευσμένη απ’ την κουζίνα της Καραϊβικής. Ταιριάζει τέλεια με κοτόπουλο τηγανητό ή στα κάρβουνα.\n2 μπανάνες Ρlantain\n2 κούπες μαύρα φασόλια\n2 κ.σ. τριμμένη φέτα (ή οποιοδήποτε άλλο τυρί)\nΚάνεις μια τομή με μαχαίρι κατά μήκος της μπανάνας και αφαιρείς τη φλούδα. Αφού κόψεις την μπανάνα σε φέτες, ζεσταίνεις ένα τηγάνι με ηλιέλαιο ή λάδι καρύδας πάνω από μέτρια προς δυνατή φωτιά. Ρίχνεις μέσα τις μπανάνες και τις τηγανίζεις μέχρι να μαλακώσουν και να χρυσαφίσουν. Καθώς τις τηγανίζεις, είναι καλό να τις πιέζεις ελαφρά με την πίσω μεριά ενός κουταλιού, καθώς αυτό τις βοηθάει να μαλακώσουν περισσότερο και αυξάνει την επιφάνεια που τηγανίζεται. Μόλις οι μπανάνες είναι έτοιμες, τις βάζεις σε ένα μπολ μαζί με τα υπόλοιπα υλικά και ανακατεύεις. Σε ένα βαζάκι ρίχνεις το λάδι, το λάιμ, τη ζάχαρη και το αλάτι και ανακινείς. Περιχύνεις τη σαλάτα με το ντρέσινγκ και σερβίρεις. Η προσθήκη κάποιας καυτερής σάλτσας (tabasco, sriracha ή όποια άλλη σου αρέσει) ταιριάζει πολύ.\nBananas: «How the United Fruit Company Shaped the World», του δημοσιογράφου των «Financial Times» Peter Chapman\nBanana: «The fruit that changed the world», του Dan Koeppel\nΚαλλιεργώντας τις σπάνιες, λευκές ιαπωνικές φράουλες\nΈνα πακετάκι από αυτές κοστίζει περίπου 40 δολάρια\nνερό 20.6.2017 | 11:43\nΕπίσης μπανανοτηγανίτες (1 μπανάνα+2αυγά)\nksimeromata 21.6.2017 | 00:50\nΓιάμι! Πολύ ωραίο άρθρο και συνταγές!\nΓια συνταγή αντίστοιχη με τη 2η (με τη μόνη παραλλαγή ότι θέλει μόνο ένα υλικό -ποιο άραγε;;;-) δείτε κι εδώ: https://toxaroupi.com/2014/08/02/%cf%80%ce%b1%ce%b3%cf%89%cf%84%cf%8c-%ce%bc%cf%80%ce%b1%ce%bd%ce%ac%ce%bd%ce%b1-%ce%bc%cf%8c%ce%bd%ce%bf-%ce%bc%ce%b5-%ce%bc%cf%80%ce%b1%ce%bd%ce%ac%ce%bd%ce%b1/


Στην "Πρωινή Είδηση της ΕΡΤ" με τον Ν. Παναγιωτόπουλο και Μ. Πολλάλη\nΣτο 70% η μείωση, στο 100% η λάσπη\nΝα χαριτολογήσω λιγάκι, είναι φωτογραφική η διάταξη για να μη μειωθεί η κράτηση που ήδη μου γίνεται στο 70%. Είμαι πάρα πολύ αυστηρός σ’ αυτό γιατί κι ο συνάδερφός σας μόλις είπε ότι το λέγανε τα Νέα, αλλά με τον τρόπο που το είπε είναι σα να εξαιρούμαι εγώ και οι συνταξιούχοι της Τράπεζας της Ελλάδος από τις κρατήσεις εφόσον εργαζόμαστε. Είναι αναληθέστατο, η εφημερίδα Τα Νέα ήταν αήθης, ήταν εσκεμμένα λασπολόγα, και αναρωτιέμαι αν θα πρέπει αν πάω στα δικαστήρια. Κοιτάξτε να δείτε: εμένα από τη στιγμή που έγινα βουλευτής, μου γίνεται κράτηση της σύνταξής μου 70%.\nΗ Τράπεζα της Ελλάδας έχει ένα δικό της εσωτερικό καθεστώς, όπως έχουν και οι άλλες Ευρωπαϊκές Κεντρικές Τράπεζες. Όμως αυτό δε σημαίνει ότι δε γίνονται κρατήσεις. Η Τράπεζα είναι εκτός του ΕΦΚΑ. Από τη στιγμή που έρχεται ο Πετρόπουλος και κάνει μειώσεις 60% εξαιρούμαι, γιατί η σύνταξή μου έχει μειωθεί ήδη κατά 70%.\nΔεν έγινε τροπολογία, ήταν εγκύκλιος, που λέει ότι οι συνταξιούχοι που εργάζονται και είναι συνταξιούχοι του ΕΦΚΑ θα χάνουν από τη σύνταξή τους το 60%. Απ` αυτό το 60% εξαιρούνται οι συνταξιούχοι της ΤτΕ, γιατί ήδη τούς γίνεται κράτηση 70%.\nΘα ήθελα να προσθέσω ότι ορισμένοι δημοσιογράφοι δε χρησιμοποιούνε πια τη φράση «κίτρινος τύπος». Είναι μια λέξη ξεπερασμένη. Είναι ένας τύπος στημένος, στρατευμένος, με fake news. Θα μπορούσαν είτε από το υπουργείο είτε από μένα, να ζητήσουν διευκρινίσεις και μετά να κάνουν κριτική. Δε μπορεί αυτό να προβάλλεται ως δεδομένο και μάλιστα στο πρωτοσέλιδο και να αναπαράγεται κιόλας, δημιουργώντας μια αντικυβερνητική εντύπωση. Πρέπει να προσέχουμε πώς γίνεται σήμερα η δημοσιογραφία. Όσοι υπηρετούν το λειτούργημα της δημοσιογραφίας θα πρέπει να είναι πολύ αυστηροί με «συναδέρφους» τους οι οποίοι είναι στρατευμένοι σε μια προσπάθεια λασπολογίας,\nΣας θυμίζω ότι σε πολλές περιπτώσεις κυβερνητικών στελεχών τα Νέα είχαν γράψει ψευδή πράγματα πότε για τον Παππά, πότε για το Σπίρτζη, κι όταν προσέφυγαν στα δικαστήρια έκαναν τούμπες.\nΘα εξετάσω με δικηγόρους το ζήτημα της άσκησης αγωγής. Σήμερα μάλιστα τα Νέα δε δημοσιεύουν την απάντηση που τους έστειλα.\n« Συνέντευξη “ΣΤΟ ΚΟΚΚΙΝΟ” , Μ. Μπαλαούρας: Αν δεν επανορθώσουν Τα Νέα ως τη Δευτέρα, θα προχωρήσω δικαστικά\nΟ Μάκης ΜΠΑΛΑΟΥΡΑΣ στο κανάλι της Βουλής και στην εκπομπή “ΠΡΩΙΝΗ ΑΝΑΓΝΩΣΗ” »


Ηλεκτρονική Εφημερίδα Ελαφονήσου: Ο Λεωνίδας Γρηγοράκος για το θέμα με τους ιδιοκτήτες ταξί\nΟ Λεωνίδας Γρηγοράκος για το θέμα με τους ιδιοκτήτες ταξί\n"Δεν μπορει ο κάθε υπουργός να κάνει του κεφαλιού του - ο κύριος Ραγκούσης δεν είχε την απαιτούμενη έγκριση για να κάνει όσα έκανε".\nΣτην πρωινή ζώνη του fly μίλησε ο κυβερνητικός βουλευτής Λακωνίας, Λεωνίδας Γρηγοράκος, για το θέμα που προέκυψε με τους ιδιοκτήτες ταξί, αλλά και το "αίτημά" του για παραίτηση Ραγκούση.\nΑρχικά, ο κύριος Γρηγοράκος τόνισε ότι με τη στάση του εξέφρασε την κοινή γνώμη και συνετάχθηκαν με τις απόψεις του όλα τα μέλη της Κοινοβουλευτικής Ομάδας του ΠΑΣΟΚ. Κατόπιν, ξεκαθάρισε ότι πριν από μερικούς μήνες ψήφισε υπέρ της απελευθέρωσης των επαγγελμάτων, επειδή θεωρούσε ότι ο κύριος Ρέππας είχε φτιάξει ένα προεδρικό διάταγμα που εξέφραζε τόσο τον ίδιο όσο και την κοινωνία.\nΑκολούθως, υπογράμμισε ότι έκανε το καθήκον του, μιας και δεν μπορούσε να δεχτεί την κοινωνική αναστάτωση που προκάλεσε ο τρόπος που χειρίστηκε το θέμα των ιδιοκτητών ταξί ο κύριος Ραγκούσης. Επίσης, δεν άντεχε να βλέπει κάποιους να παρακολουθούν σα να μη συμβαίνει τίποτα, τη στιγμή που παρουσιαζόταν απώλεια εσόδων, οι τουρίστες αντιμετώπιζαν δυσκολίες εξαιτίας της κατάστασης που προέκυψε, αλλά και τον πρωθυπουργό να δίνει τη μάχη του στη Σύνοδο Κορυφής. Ως εκ τούτων, λοιπόν, κάποιος έπρεπε να πάρει θέση. Στο σημείο αυτό, ο κυβερνητικός βουλευτής τόνισε στον fly ότι αναγνωρίζει την αυτονομία με την οποία μπορεί να λειτουργεί ο κάθε υπουργός, ωστόσο η κυβέρνηση πρέπει να επιδεικνύει συνέχεια. "Δεν μπορεί ο κάθε υπουργός να κάνει του κεφαλιού του. Χρειάζεται έγκριση για τέτοιες αποφάσεις και ο κύριος Ραγκούσης δεν την είχε", προσέθεσε στη συνέντευξή του στον fly ο κύριος Γρηγοράκος. Παράλληλα, ξεκαθάρισε πως ό,τι έγινε μόνο επικοινωνιακό κακό προκάλεσε στη χώρα, αφού όσοι τουρίστες βρέθηκαν στην Ελλάδα δεν μπόρεσαν να διαθέσουν τα χρήματά και να τιμήσουν τον κόπο που κάνουν για να τα βγάλουν.\nΣτη συνέχεια της συνέντευξής του ο βουλευτής του ΠΑΣΟΚ σημείωσε ότι οι ιδιοκτήτες ταξί τα είχαν βρει επί Ρέππα, το θέμα είχε προχωρήσει και δε χρειαζόταν να ανακινηθεί ξανά, αφού τίποτα πια στην Ελλάδα δεν περνάει με συγκρουσιακό τρόπο, παρά μόνο με διαλλακτικότητα. Προσέθεσε δε, ότι στην Ελλάδα είχε δημιουργηθεί ένα status quo το οποίο δεν αλλάζει εύκολα και απαιτεί διάλογο και δημοκρατικές διαδικασίες, ώστε να βρεθεί η χρυσή τομή. Ακολούθως, υπογράμμισε ότι η απελευθέρωση των επαγγελμάτων προχωρά κανονικά, αλλά αυτό πρέπει να συμβεί με όρους και λογική.\nΟ κύριος Γρηγοράκος θέλησε από τον αέρα του fly να ξεκαθαρίσει ότι δεν έχει σχέση με συντεχνίες, όπως διατείνεται ο κύριος Ραγκούσης, και αποκάλυψε ότι δεν ήρθε σε επαφή με τους λάκωνες ιδιοκτήτες ταξί. Στη συνέχεια, τόνισε την ανάγκη της Ελλάδας να πάει μπροστά, δήλωσε ότι με πόνο ψήφισε τα άδικα μέτρα, υπεραμύνθηκε των ονείρων των Ελλήνων και υπογράμμισε ότι το ΠΑΣΟΚ δεν ήρθε στην εξουσία για να διαλύσει τον κοινωνικό ιστό και να επιβάλλει στις μελλοντικές γενιές να πληρώνουν τους λάθους χειρισμούς της παρούσας γενιάς.\nΟ κυβερνητικός βουλευτής ολοκλήρωσε τη συνέντευξή του απαντώντας στην ερώτηση “αν σκέφτηκε ποτέ ότι η δημόσια τοποθέτησή του περί παραιτήσεως Ραγκούση θα μπορούσε να τον θέσει εκτός ΠΑΣΟΚ”. Συγκεκριμένα, δήλωσε τα εξής: “Δεν μπορώ να πάρω θέση και να εκφράσω την κοινωνία; Αυτή την εντολή έχω! Αν δεν μπορώ να τοποθετηθώ δημόσια τότε ακυρώνομαι και βγάζω τον εαυτό μου έξω. Δεν έχω λόγο ύπαρξής, δεν έχω λόγο να είμαι πολιτικός”.\nΑναρτήθηκε από administrator στις 8:59 π.μ.\nΡεπορτάζ Του BBC Για Τα Λακωνικά Πορτοκάλια\nΟ Λεωνίδας Γρηγοράκος για το θέμα με τους ιδιοκτήτ...\nΝεότερα - Σύλληψη 138 λαθρομεταναστών ανοιχτά των ...\nΔύο σκάφη με μετανάστες εντοπίστηκαν στη θαλάσσια ...\nΣΥΝΑΝΤΗΣΗ ΜΑΝΩΛΗ ΑΝΤΩΝΑΚΟΥ ΜΕ ΤΟΝ ΥΦΥΠΟΥΡΓΟ ΥΓΕΙΑΣ...\nΚούνος - Φωτοβολταϊκό - Εξελίξεις\nΜείωση εγκληματικότητας και τροχαίων στην Πελοπόνν...\nΓαλάζιες σημαίες για το 2011 στην Λακωνία\nAρχαιολογία στα Κύθηρα\nΝοσοκομείο Μονεμβάσιας ανοικτή συγκέντρωση\nΑντιδράσεις για το νοσοκομείο Μονεμβασιάς\nΣωτηρία του τελευταίου θερινού σινεμά στην Σπάρτη!...\nΠυρκαγιά στην Μακρυνάρα Λακωνίας\nΝέα Αγίου Νικολάου Βοιών\nΔωρεάν διακοπές στην Τρίπολη Αρκαδίας\nΘα συνεχιστούν οι παρεχόμενες υπηρεσίες στους πολί...\nΜερική απαγόρευση κυκλοφορίας στα δάση της Λακωνία...\nΟ Μανώλης Αντωνάκος παρών και φέτος στις επετειακέ...\nΞεσηκωμό προκαλεί η πολιτική Λοβέρδου\nΜολάοι φωτιά σε εξέλιξη\nΕπέτειος της 6ης Ιουλίου και εγκαίνια του Ιερού Να...\nΕορτασμός των επετείων της «6ης Ιουλίου-Ένωση της ...\nΔιενέργεια διαχειριστικού ελέγχου στο δήμο Τρίπολη...\nKαταστράφηκαν 20 στρέμματα από τη φωτιά στην Αχαϊα...\nΕΝΤΑΞΕΙΣ ΕΡΓΩΝ ΣΤΗ ΛΑΚΩΝΙΑ ΣΤΟ Ε.Σ.Π.Α. ΙΑΝΟΥΑΡΙΟΣ...\nΣΥΝΑΝΤΗΣΗ ΜΑΝΩΛΗ ΑΝΤΩΝΑΚΟΥ - ΤΑΣΟΥ ΑΠΟΣΤΟΛΟΠΟΥΛΟΥ ...\nΗ Καλομοίρα στην Ελαφόνησο\nΕΠΙΣΚΕΨΗ ΜΑΝΩΛΗ ΑΝΤΩΝΑΚΟΥ ΣΤΗΝ ΙΧΘΥΟΣΚΑΛΑ ΠΑΤΡΩΝ Κ...\nΝΑ ΣΥΓΚΡΟΤΗΘΟΥΝ ΑΜΕΣΑ ΟΙ ΕΠΙΤΡΟΠΕΣ ΧΑΡΑΞΗΣ ΑΙΓΙΑΛΟ...


Δεύτερη ζωή για παλιά πέταλα | Νότι Άλογα\nΔεύτερη ζωή για παλιά πέταλα\nΆντζελα Γκράνια | | ειδήσεις\nο χειροτεχνία σε περιόδους κρίσης Γίνονται πολύ μοντέρνα, αφού δεν είναι εύκολο να αγοράσετε ακριβά διακοσμητικά για το σπίτι σας. Γιατί λοιπόν να μην τα πάρετε στο πλαίσιο μας και να δώσετε στο σπίτι ή τον κήπο μας μια ιππική πινελιά για πολύ λιγότερο από αυτό που θα μας χρεώνει ένα κατάστημα; ο πέταλαΕιδικά αν έχετε άλογο, δεν είναι δύσκολο να βρεθούν. Χωρίς να προχωράτε περισσότερο, θα έχετε 4 περίπου κάθε δύο μήνες. Ακόμα κι έτσι, εάν δεν έχετε άλογο ή δεν γνωρίζετε κάποιον που θα μπορούσε να σας δώσει ένα από τα άλογά τους, μπορείτε να τα αγοράσετε σε ένα κατάστημα του τομέα, το οποίο δεν είναι πολύ ακριβό.\nΑλλά πρέπει να ξεκινήσετε με τη βάση ότι χρησιμοποιούνται, είναι φθαρμένα και ίσως λίγο παλιά και σκουριασμένα. Έτσι, το πρώτο πράγμα θα είναι αφαιρέστε τη σκουριά. Για αυτό, αν και υπάρχουν πολλές σπιτικές φόρμουλες, το πιο εύκολο είναι χρησιμοποιήστε κόλλα. Οποιοσδήποτε δεν χρειάζεται να φέρει επωνυμία. Θυμάμαι πάντα τους γονείς μου και άλλους ενήλικες που έλεγαν ότι ήταν τέλειο για την απομάκρυνση της σκουριάς. Βάλτε το πέταλο στην ουρά και αφήστε το να δράσει. Ανάλογα με το αν είναι πολύ σκουριασμένο ή όχι, όταν βλέπετε ότι σταματά να λειτουργεί, μπορείτε να προσθέσετε νέο και να βυθιστείτε ξανά. Είναι επίσης σημαντικό να τρίβετε με πινέλο αφού το εμποτιστεί για λίγο για να απομακρυνθεί η σκουριά. Το ξίδι και ο χυμός λεμονιού είναι επίσης γνωστό ότι λειτουργούν καλά.\nΜετά από αυτό έχετε την επιλογή να Στίλβωση το πέταλο για την πλήρη απομάκρυνση της σκουριάς και την αφαίρεση των επιφανειακών ατελειών, για τα οποία μπορείτε να χρησιμοποιήσετε γυαλόχαρτο, είτε χειροκίνητο είτε ηλεκτρικό, αλλά το εγχειρίδιο μπορεί να είναι κουραστικό στη χρήση και πιθανότατα δεν θα έχετε πολλά αποτελέσματα. Μετά από αυτό μπορούμε να αρχίσουμε τη διακόσμηση! Θα υπάρχουν εκείνοι που τους αφήνουν έτσι και τους κρεμούν απευθείας στον τοίχο, κάτι που είναι επίσης καλή ιδέα, αλλά το καλύτερο είναι δώστε τους λίγο χρώμα και κάντε τους πιο διασκεδαστικούς.\nΜερικές ιδέες για αυτές θα μπορούσαν, για παράδειγμα, να το ζωγραφίσουν για να μιμηθούν την εμφάνιση του πέταλο, αλλά με άλλα χρώματα. Δηλαδή, βάφετε το πέταλο σε ένα μόνο χρώμα και στη συνέχεια με μαύρο κάνετε τις λεπτομέρειες του πέταλου στις άκρες κ.λπ. Τότε αφήστε τη φαντασία σας να πετάξει και ό, τι προκύψει. Δεν υπάρχουν κανόνες για τη διακόσμηση του σπιτιού σας. Κάτι που πρέπει να θυμάστε είναι ότι ίσως η καλύτερη ζωγραφική είναι ακρυλική μπογιά; αλλά σε περίπτωση που πρόκειται να είναι σε εξωτερικούς χώρους, όπως βεράντα ή αίθριο, είναι πιθανό να είναι βολικό για εσάς να το χρησιμοποιήσετε εξωτερικό χρώμα, γιατί διαφορετικά θα κρατήσει πολύ λίγο. Και αφού το είπα αυτό. για να δημιουργήσω!\nΠλήρης διαδρομή προς το άρθρο: Άλογα Νότι » άλλοι » ειδήσεις » Δεύτερη ζωή για παλιά πέταλα\nΠώς να πιάσετε ένα άλογο\nΤο πρώτο σας μάθημα ιππασίας


JDC: Το ΔΝΤ δανείζει στην Ελλάδα με υπερτριπλάσιο επιτόκιο - Fpress.gr\nJDC: Το ΔΝΤ δανείζει στην Ελλάδα με υπερτριπλάσιο επιτόκιο\nΚέρδη ύψους 2,5 δισ. ευρώ έχει αποκομίσει το ΔΝΤ από τα δάνεια που έχει συνάψει με την Ελλάδα, αφού δανείζει στη χώρας με υπερτριπλάσιο επιτόκιο από το αναγκαίο. Αυτό υποστηρίζει ο διεθνής οργανισμός Jubilee Debt Campaign (JDC) σε πρόσφατη έκθεσή του.\nΣύμφωνα με την ίδια έκθεση τα συνολικά κέρδη του ΔΝΤ από τα δάνεια των χωρών που έχουν καταφύγει σε αυτό ανέρχονται στο ποσό των 8,4 δισ. ευρώ, για την περίοδο 2010-2014. Τα κέρδη προστίθενται στα αποθεματικά του ΔΝΤ που σήμερα ανέρχονται συνολικά σε 19 δισ. ευρώ, και που σκοπό έχουν να αντισταθμίσουν ενδεχόμενη αποτυχία κάποιας χώρας να αποπληρώσει τα δάνειά της.


** APARTMENT WITH TWO BEDROOM AND TWO BATHROOM 7, ΒΑΡΚΕΛΏΝΗ **\nNou De La Rambla, 15, Βαρκελώνη, Ισπανία\nΤο With Two Bedroom And Two Bathroom 7 προσφέρει ωραία διαμονή σε 6 άτομα στη Βαρκελώνη.\nΤο κατάλυμα έχει μοναδική τοποθεσία 5 λεπτά με τα πόδια από το σταθμό του τρένου Αγορά Boqueria που κάνει La Pedrera έυκολα προσβάσιμο. Βρίσκεται 10 λεπτά μακριά από το κέντρο της Βαρκελώνης. Προσφέροντας μεσογειακή, ευρωπαϊκή και ισπανική κουζίνα, το Les Quinze Nits απέχει 300 μέτρα από το κατάλυμα.\nΤο σύγχρονο διαμέρισμα περιλαμβάνει δωμάτια με καινούργια διακόσμηση που διαθέτουν Wi-Fi, τηλεόραση, τραπεζάκι, ντουλάπα και καναπέ. Τα δωμάτια έχουν ισπανική επίπλωση. Υπάρχουν διπλά κρεβάτια και καναπέδες-κρεβάτια στο διαμέρισμα. Υπάρχουν 2 μπάνια.\nΑνοιχτή κουζίνα έχει φούρνο μικροκυμάτων, πλυντήριο πιάτων, ψυγείο, βραστήρα και μαχαιροπίρουνα.\nΟ πλησιέστερος σταθμός μετρό είναι 600 μέτρα μακριά.


Fitness | Πώς να επιλέξετε γυμναστήριο | Όμορφα Μυστικά της Βίκυς Χατζηβασιλείου\nΠώς να επιλέξετε γυμναστήριο\nΑν το έχετε αποφασίσει και επιθυμείτε να γραφτείτε σε ένα γυμναστήριο για να φτιάξετε τη φόρμα σας, η επιλογή δεν είναι εύκολη. Αυτά τα 4 κριτήρια ίσως βοηθήσουν.\n1. Η τοποθεσία του γυμναστηρίου\nΑντίθετα με το τι λέγεται, η τιμή του γυμναστηρίου δεν είναι το πρώτο κριτήριο για να το επιλέξει κάποιος. Το βασικό κριτήριο είναι να βρίσκεται δίπλα στο σπίτι ή στο γραφείο. Κι αυτό γιατί η επιθυμία για γυμναστική σταματάει με το χρόνο, αν μεσολαβεί μετακίνηση. Ερευνες δείχνουν ότι ένας στους τέσσερις εγκαταλείπει το γυμναστήριο μετά από 3-4 μήνες.\n2. Τα ωράρια\nΕίναι άχρηστο να γραφεί κάποιος σε ένα γυμναστήριο αν τα ωράρια δεν είναι γενναιόδωρα και δεν ταιριάζουν στην δική του καθημερινότητα. Είναι κρίσιμο το γυμναστήριο να ανοίγει νωρίς και να κλείνει αργά το βράδυ, ώστε να εξυπηρετεί τα άτομα που δεν έχουν χρόνο και εργάζονται.\n3. Η τιμή της συνδρομής\nΤο να γραφεί κάποιος σε ένα γυμναστήριο είναι μια επένδυση. Αυτό δεν είναι βέβαια λόγος για να απογυμνώσει κάποιος τον λογαριασμό του. Ρωτήστε προσεκτικά πόσο κοστίζει η εγγραφή, αν υπάρχουν επιβαρύνσεις για κάποια μαθήματα, πόσα ομαδικά δικαιούστε. Υπάρχουν πολλές παράμετροι για να υπολογίσει κάποιος αν ένα γυμναστήριο είναι ακριβό ή όχι. Είναι σημαντικό επίσης να συνυπολογίσετε τους βοηθητικούς χώρας, όπως δυνατότητα για ντους, καφέ κλπ.\n4. Επωφεληθείτε από μια δοκιμαστική επίσκεψη\nΜπορείτε να κάνετε δοκιμαστικά μαθήματα σε διάφορα γυμναστήρια πριν αποφασίσετε. Αυτό είναι σίγουρα δωρεάν και αποτελεί έναν καλό τρόπο για να βεβαιωθείτε για την επιλογή σας. Δοκιμάστε τα όργανα, την ποιότητα των γυμναστών, τα δοκιμαστήρια, την υγιεινή των χώρων. Ολα μετράνε στο χρόνο.


Το κύριο τούνελ στον επιταχυντή του Fermilab, όπου άτομα συγκρούονται και καθώς διασπώνται παράγονται μεσόνια\nΤα τελευταία αποτελέσματα από έναν επιταχυντή σωματίων κοντά στο Σικάγο παρέχουν την ένδειξη ότι ύλη και αντιύλη δεν είναι τελικά κατοπτρικά είδωλα η μια της άλλης\nΑυτό θα μπορούσε να εξηγήσει γιατί όλη η αντιύλη που υπήρχε στο Big Bang έχει πια εξαφανιστεί. Οι επιστήμονες λέγεται ότι έχουν μείνει έκπληκτοι με το μέγεθος του φαινομένου που ανακάλυψαν. “Πρόκειται για εκπληκτικό αποτέλεσμα” λέει ο καθηγητής Van Fitch του πανεπιστημίου του Princeton. “Είναι τελείως απροσδόκητο και πολύ ενδιαφέρον.” Η νέα ανακάλυψη που έγινε από τους επιστήμονες στις Ηνωμένες Πολιτείες και στην Ιαπωνία, έριξε κάποιο φως στο θεμελιώδη τρόπο δόμησης του Σύμπαντος. Έδειξε ότι το Σύμπαν είναι ένας πολύ περίπλοκος τόπος όταν τον παρατηρούμε σε υποατομική κλίμακα. Και μπορεί να εξηγεί γιατί υπάρχουμε, σε τελευταία ανάλυση.\nΟι επιστήμονες πιστεύουν ότι η αντιύλη είναι το κατοπτρικό είδωλο της συνηθισμένης ύλης με την οποία διαφέρει επίσης ως προς το ηλεκτρικό φορτίο για όσα από τα σωματίδια είναι φορτισμένα. Το αίνιγμα όμως βρίσκεται στο γεγονός ότι δεν υπάρχει σχεδόν καθόλου αντιύλη στο Σύμπαν μας.Στις πρώτες όμως στιγμές του Σύμπαντος, στο Big Bang, οι επιστήμονες πιστεύουν ότι υπήρχαν ίσες ποσότητες ύλης και αντιύλης. Αλλά κάτι συνέβη εκείνη την περίοδο και προξένησε την εξαφάνιση της αντιύλης.\nΗ ύπαρξη ελαφρών διαφορών μεταξύ ύλης και αντιύλης εκτός από την κατοπτρική διαφορά και το ηλεκτρικό φορτίο, θα μπορούσε να εξηγήσει γιατί εξαφανίστηκε η αντιύλη. Αυτό ακριβώς είναι που παρατηρήθηκε στα νέα πειράματα.\nΣτο Fermilab, έναν επιταχυντή υποατομικών σωματίων, κοντά στο Σικάγο, οι επιστήμονες ερευνούσαν την συμπεριφορά κάποιων σωματίων που λέγονται Β-μεσόνια και ανέφεραν ότι τα αποτελέσματά τους δείχνουν πως η ύλη και η αντιύλη δεν υπακούουν στους ίδιους νόμους της φυσικής.\nΤο φαινόμενο που ισχυρίζονται ότι ανακάλυψαν έχει την τεχνική ονομασία: παραβίαση της συμμετρίας φορτίου-ομοτιμίας (Charge-Parity Violation). ή αλλιώς παραβίαση της συμμετρίας CP. Αυτή η παραβίαση υπονοεί ότι τα σωμάτια συμπεριφέρονται διαφορετικά αν αλλάξεις την ύλη με αντιύλη και επίσης αλλάξεις την αριστερή κατεύθυνση με την δεξιά. Το τελευταίο είναι σαν να εναλλάσσεις την εικόνα κάθε σωματίου με την κατοπτρική της όπως θα την έδινε ένας καθρέφτης.\nΟι επιστήμονες ισχυρίζονται ότι αυτή η ασυμμετρία θα πρέπει να ήταν σημαντική κατά τις πρώτες στιγμές του Big Bang και μπορεί να δώσει ως αποτέλεσμα την εξαφάνιση σχεδόν όλης της αντιύλης.\nΗ παρατήρηση της απευθείας παραβίασης CP διέγειρε το ενδιαφέρον των φυσικών επειδή βρίσκεται σε αντίθεση με όλες τις επικρατούσες σήμερα θεωρίες για τη φύση της ύλης. “Προκαλεί αίσθηση” είπε ο καθηγητής James Cronin που πήρε το βραβείο Nobel για μια σχετική ανακάλυψη το 1964.\nΟ J.Cronin είχε δείξει ότι τα Κ-μεσόνια που ήταν φτιαγμένα από τη συνηθισμένη ύλη δεν συμπεριφέρονταν ακριβώς το ίδιο με αυτά που ήταν φτιαγμένα από αντιύλη (αντι-Κ). Τα τελευταία όμως αποτελέσματα δείχνουν ένα πολύ ισχυρότερο φαινόμενο και αποκαλύπτουν αρκετή πολυπλοκότητα που κρύβεται αποκάτω. Νωρίτερα στον αιώνα μας πρόβλεψαν την ύπαρξη αντιύλης και μπόρεσαν να παράγουν μικρές ποσότητές της. Επίσης κατάλαβαν ότι αν συναντηθεί ύλη και αντιύλη εξαφανίζονται αμοιβαία ελευθερώνοντας ενέργεια.\nΑν η αντιύλη δεν είχε εξαφανιστεί από το Σύμπαν μας θα αντιδρούσε με την ύλη και είναι πιθανόν ότι όλος ο κόσμος θα αποτελείτο πια μόνο από ενέργεια.\nΤο εργαστήριο Fermilab από αεροφωτογραφία.\nΣτο Fermilab σχεδιάζονται και άλλα πειράματα καθώς και θεωρητικοί υπολογισμοί για να διαπιστωθεί αν οι νέες παρατηρήσεις μπορούν να ερμηνευτούν. Συγχρόνως αν θέλετε να ξέρετε γιατί εμείς υπάρχουμε εδώ, όλα οφείλονται στη διαφορά του αριστερά και δεξιά όπως εμφανίζεται όταν κοιτάζετε μέσα σε ένα καθρέφτη!\nΕταιρεία Στοιχειωδών Σωματιδίων Interactive σελίδα για τα στοιχειώδη σωμάτια (Mirror CERN)


Η Μελέτη έγινε πυρ και μανία με το κρέας που μαγειρεύεται την Τσικνοπέμπτη | People & Style Ειδήσεις\nΗ Μελέτη έγινε πυρ και μανία με το κρέας που μαγειρεύεται την Τσικνοπέμπτη\nΗ ίδια διαμαρτύρεται για αυτή τη σπατάλη αλλά είναι υγιεινό να καταναλώνεται αυτή η τροφή που βλέπουμε να μαγειρεύεται;\nΓΡΑΦΕΙ: THETOC TEAM published 21 Φεβ. 20 (10:37)\nΠυρ και μανία έγινε η Ελεονώρα Μελέτη με αφορμή την Τσικνοπέμπτη και το κρέας που μαγειρεύεται και πετιέται την ημέρα της Τσικνοπέμπτης. Μέσα από τα σόσιαλ μήνυμα στα οποία είναι πολύ δραστήρια, δεν παρέλειψε να στείλει το μήνυμά της για τα κιλά κρέατος που μαγειρεύονται αλλά δεν καταναλώνονται. "Σε όλες τις εκπομπές της ελληνικής τηλεόρασης, έχουν ψηθεί κ χαραμιστεί, αμέτρητα κιλά κρέατος", γράφει.\n"Την ώρα που κάθε άνθρωπος σε όλο τον κόσμο (εκτός από τον 3ο κόσμο βέβαια) πετάει γύρω στα 150 κιλά φαγητό κατά μέσο όρο, το χρόνο, σε όλες τις εκπομπές της ελληνικής τηλεόρασης, έχουν ψηθεί κ χαραμιστεί, αμέτρητα κιλά κρέατος. Κ επειδή έχω κάνει και εγώ αυτά τα κλισεδάκια κατά το παρελθόν, όχι, δεν καταναλώνονται ούτε τα μισά από τεχνικούς κ δημοσιογράφους. Και δεν σχολιάζω ως vegetarian αλλά ως άνθρωπος που έχει την τύχη να μπορεί να φάει με άνεση κάθε μέρα, την ώρα που κάποιοι πεινούν", γράφει στο μήνυμά της.\nΕίναι βετζετέριαν και όχι μόνο γιατί ….σκέφτεται τους φτωχούς\nΠαλιότερα, το 1914 η Ελεονώρα Μελέτη έγραφε στο μπλογκ της το λόγο που αποφάσισε να γίνει vegetarian. Βέβαια το να τρως καλής ποιότητας τροφή είναι ένα ¨σπορ" που δε το λες και φθηνό. Τι έγραψε λοιπόν: "Ξεκίνησα να μην τρώω καθόλου κρέας, για να βοηθήσω τον εαυτό μου να απαλλαγεί από τις επιπτώσεις που είχε υποστεί το σώμα και ο οργανισμός μου από τη χρήση κορτιζόνης λόγω της μέσης μου. Μόλις ολοκλήρωσα το διατροφικό πλάνο, συνέχισα, επηρεασμένη από τα βίντεο της Peta που παρακολουθώ στο διαδίκτυο και δείχνουν τον βάναυσο τρόπο με τον οποίο εκτελούνται και σφαγιάζονται τα ζώα, αφού πρώτα έχουν κακοποιηθεί κατά την ανάπτυξη τους. Σήμερα, σχεδόν 4 μήνες μετά, δεν μου λείπει καθόλου. Η αλήθεια είναι ότι έτρωγα μόνο λίγο λευκό κρέας, καθόλου κόκκινο, καθόλου χοιρινό. Δεν μου άρεσαν από παιδί.\nΣήμερα η μόνη μορφή κρέατος που λαμβάνω είναι το ψάρι. Αλλά τρώω μόνο ψάρια που έχουν πιαστεί σε ανοιχτή θάλασσα, άρα είναι ουσιαστικά αποτέλεσμα από κυνήγι. Το ψάρι κολυμπούσε και τσίμπησε το δόλωμα. Θυσιάστηκε δηλαδή στον βωμό της διατροφικής αλυσίδας, όπως έχει προορίσει και η φύση. Δεν δολοφονήθηκε με άγριο τρόπο, δεν βασανίστηκε, δεν πέρασε μία ζωή μεγαλώνοντας σε άθλιες συνθήκες για να γίνει το φαγητό μου. Αρνούμαι να φάω ψάρι ιχθυοκαλλιέργειας, καταδικάζω το ψάρεμα με μπουκάλα , καταγγέλλω τους δυναμίτες, αρνούμαι να συνοδεύσω τους φίλους μου στο παραγάδι, γιατί αν δω το ψάρι να βγαίνει από το νερό ζωντανό , θα παλέψω για να το επιστρέψω στο περιβάλλον του. Αν ο άντρας μου, έβγαινε για κυνήγι με το ρόπαλο και μου έφερνε ένα ζαρκάδι μπορεί και να το έτρωγα. Δεν συμφωνώ όμως με τον τρόπο που ο άνθρωπος εκμεταλλεύεται τη δύναμη του για την παραγωγή τροφής.\nΤο θέμα όμως είναι άλλο. Τι κέρδισα χωρίς κρέας.\n-Μείωσα όσο γινόταν τις επιπτώσεις από τη χρήση κορτιζόνης και βοήθησα τον οργανισμό μου να επανέλθει γρηγορότερα. Νιώθω πιο υγιής και πιο καθαρή. Τρώω λιγότερο καθώς τα περισσότερα φαγητά έχουν βάση το κρέας. Έχω περισσότερη αυτοσυγκράτηση και έχω αξιολογήσει καλύτερα την αξία του φαγητού. Δεν τρώω για χόρταση. -Νιώθω ότι κάνω κάτι καλό για τον εαυτό μου. Ανακάλυψα άλλες νοστιμιές. Ομόρφυνε το δέρμα μου, αυξήθηκε η αντοχή μου, βελτιώθηκε η γεύση μου. Πεινάω λιγότερο. Δεν μου λείπει καθόλου, αν και πριν έτρωγα κάνα δυο φορές τη βδομάδα κρέας. Αν θες να δοκιμαστείς σε κάτι νέο , προσπάθησε το. Το ότι παχαίνεις λέει, αν δεν τρως κρέας, είναι μύθος. Υπάρχουν και άλλες πηγές πρωτεΐνης. Όπως και φοβερές συνταγές για όσους το αποφεύγουν. Καλή όρεξη"!\nΗ αλήθεια για το φαγητό μπροστά στις κάμερες\nΤι γίνεται το φαγητό που μαγειρεύεται μπροστά στις κάμερες; Καταναλώνεται ή πετιέται; Δεν είναι λίγα τα bebate που έχουν γίνει παγκοσμίως για αυτό το θέμα. Όσο και να φάνε οι τεχνικοί ή οι συντελεστές μιας εκπομπής το φαγητό πάντα θα περισσεύει. Όπως και οι ποσότητες που καταναλώνονται σε διαγωνισμούς μαγειρικής. Διάσημοι σεφ έχουν κληθεί να δώσουν εξηγήσεις. Ακόμα και γιατροί έχουν μιλήσει για ευαίσθητα υλικά που όταν εκτεθεί σε πολύωρα γυρίσματα, κάτω από προβολείς, έχουν ταλαιπωρηθεί σε δοκιμές και έχουν αντέξει τα δυνατά φώτα των στούντιο δε γίνεται να καταναλωθούν ως επικίνδυνα. Μάλιστα όλοι λένε το παράδειγμα των πουλερικών και επικαλούνται τον κίνδυνο της σαλμονέλας. Τι υποστηρίζουν; Ότι αν υπάρχει σωστή ανακύκλωση τίποτα δεν πάει χαμένο. Και οι φτωχοί, εξαιτίας της κατάστασης στην οποία βρίσκονται δεν επιτρέπεται να τους δίνουμε τα …επικίνδυνα υπολείμματα τροφών.\nΗ ΔΙΑΔΙΚΑΣΙΑ ΤΗΣ ΚΡΥΟΣΥΝΤΗΡΗΣΗΣ 20&nbspΔεκ&nbsp2021 |&nbsp10:03


Εξομοίωση Palm στο iPhone/iPod Touch! | Νυστέρι\n« Optimus Maximus… επί το έργον!\nΤρελές πατέντες για Minority Report-like χειρισμό »\nΕξομοίωση Palm στο iPhone/iPod Touch!\nPublished 24 Φεβρουαρίου 2008\tApple / Mac , Τεχνολογία / Επιστήμες , Υπολογιστές 3 Σχόλια\nΔεν είναι επίσημο, δεν είναι καν διαθέσιμο για δοκιμή από χρήστες, αλλά ως concept έχει ήδη γίνει!\nΜιλάω για το πιο πρόσφατο κατόρθωμα της StyleTap: έχει ήδη στα σκαριά εξομοιωτή Palm OS για το iPhone (και φυσικά και το iPod Touch, ίδιο λειτουργικό τρέχουν). Στη σχετική σελίδα, εδώ, έχουν ήδη βιντεάκι του προγράμματος σε δράση – και ένα κάρο disclaimers, όπου λένε πως δεν υπάρχει κάτι στον ορίζοντα, αλλά θα τους ενδιέφερε να φτιάξουν κάτι τέτοιο στο μέλλον… λογικά περιμένουν το επίσημο SDK για να βάλουν μπρος.\nΘα μου πεις, τι να κάνω το Palm στην εργαλειάρα μου; Απάντηση: υπάρχουν ένα κάρο προγράμματα επαγγελματικής χρήσεως για Palm OS, που είναι αναντικατάστατα για αρκετούς χρήστες. Προσωπικά θεωρώ σούπερ διαμάντι το iSilo (επίσημο site), που για e-books είναι το Άλφα και το Ωμέγα, η Μέκκα των απανταχού γιατρών όσον αφορά στο θέμα pocket reference. Δεν έχω υπ’ όψιν να έχει βγει πρόγραμμα για iPhone που να μπορεί να διαβάσει .pdb αρχεία, οπότε ένας εξομοιωτής όπως αυτός που λέμε θα ήταν μία τέλεια λύση.\nΓια την ώρα, μπορώ να το ζαχαρώνω λοιπόν:)\n3 Responses to “Εξομοίωση Palm στο iPhone/iPod Touch!”\n1 dtsomp 24 Φεβρουαρίου 2008 στο 3:27 μμ\nΛογικό είναι να μην διαβάζει το iPhone .pdb αρχεία. Το filesystem του Palm OS είναι περιπτωσάρα, υπάρχουν μόνο pdb (databases) και prc (εκτελέσιμα). Ότι βάλεις θα είναι ένα από τα δύο 🙂\nΨάξε για converters, υπάρχουν αρκετοί.\n2 Flareman 24 Φεβρουαρίου 2008 στο 11:11 μμ\nΤο iPhone φυσικά δε θα διαβάζει .pdb και .prc, είναι τρελές γεροντοκόρες αυτά τα formats. Έλα μου όμως που όλα τα ιατρικά βιβλία τσέπης (PDA) είναι σε .pdb! .chm και .pdf είναι οι δύο άλλες επιλογές, αλλά .pdf για υπολογιστή τσέπης δε λέει με τίποτα (ζήτω η έλλειψη reflow), .chm ίσως να γίνεται κάτι με ξεπακετάρισμα και στήσιμο καταλλήλως ως .html δομή (και να το βάλεις τοπικά φάση Apache στο iPhone, μέσω Safari). Τα Palm βιβλία είναι το στάνταρ σε αυτόν τον τομέα δυστυχώς, και ακόμη δυστυχέστερα, δεν υπάρχουν ακόμη καλά προγράμματα που να μπορούν να ανοίξουν τέτοια στη συσκευούλα.\nΓι’ αυτό με τρελαίνει η περίπτωση ενός Palm OS emulator… καπίς;:D\n1 iPhone! « Νυστέρι Παράθεση σε 28 Μαρτίου 2008 στο 8:54 μμ